c: text/html

text:
Ansyen direktè CIA a, jeneral retrete David Petraeus, pral fè depozisyon vandredi 16 novanm 20212 la devan yon komisyon Kongrè a sou atak ki te fèt sou konsil ameriken nan vil Benghazi, nan peyi Libi, nan dat 11 septanm pase a, atak kote anbasadè Lèzetazini nan Libi a, Christopher Stephens, ak 3 lòt diplomat te pèdi lavi yo.
Misye Patreaus pral reponn kesyon Komisyon Sèvis Sekrè Chanm Depite a nan seyans depozisyon sa a ki pral dewoule ak tout pòt fèmen yon semèn egzatteman aprè li te bay demisyon n kòm direktè Ajans Ransèyman Lèzetazini an, aprè yon ankèt FBI t ap mennen te dekouvri li te genyen yon lyezon ak byograf li, Paula Broadwell, alòske li se yon mouche marye.
Lè sa a, ankètè FBI yo te kòmanse poze kesyon pou mande si, le fèt ke Misye Patreaus te ann afè ak dam sa a, sa pat poze yon risk pou sekirite nasyonal Lèzetazini.

robotstxt: allowed

filter: keep


text:
Bilan 15èm edisyon inivèsite popilè amardi 26 août 2014
Soti 10 pou rive 21 jiyè 2014 la, divès enstitisyon ki se ICKL, SAKS, PAPDA, ITECA, PAJ, SOFA reyalize 15èm edisyon Inivèsite Popilè a. Nan okazyon sa a òganizasyon peyizan, òganizasyon jèn, (...)
Inivèsite Popilè, kenbe randevou l pou yon dizyèm fwa.jeudi 11 juillet 2013
Depi lendi 8 jiyè 2013 la, anba chapo SAKS, ICKL PAPDA, ITECA, PAJ militan nan mouvman sosyal popilè ayisyen an ki sòti nan diferan depatman peyi a ap reflechi sou divès sijè ki konsène sosyete (...)
Demach akonpayman radyo ak pwojè radyo kominotè yovendredi 14 juin 2013
Sosyete Animasyon ak Kominikasyon Sosyal (SAKS) egziste depi lane 1992. Li se rezilta gwo refleksyon yon gwoup moun ki gen konpetans nan zafè kominikasyon te fè sou pwoblematik kominikasyon nan (...)
Seksyon Fòmasyon SAKS, ki pwojè ? nan ki objektif ?mercredi 2 mai 2007
Nan lide pou rive satisfè plis demann, sèvis fòmasyon pou radyo kominotè yo ak tout lòt enstitisyon patnè nou yo, ane 2007 la, nou jije li nesesè pou nou ranfòse kantite resous moun nou te deja genyen (...)mardi 20 février 2007
Pandan tout ane 2006 la, youn nan gwo objektif SAKS, se te rive mezire kouman diferan ekip radyo l ap akonpaye yo ; ki jwenn plizyè fòmasyon, rive mete nan pratik travay yo tout bon vre tout sa yo (...)
Site conçu et réalisé par AtelierWeb du Groupe Medialternatif
© Tous droits reservés - Mars 2012
Enstitisyon ki apiye SAKS
Broederlijk- Delen, Wacc, Développement et Paix, IMS, UNESCO, AJWS, Entraide et Fraternité
Ang ri Richard Jules al riyèl Levasseur # 21 A- Delmas 75
Pòtoprens Ayiti W.I.- Bwat Postal 15639 - Petyonvil
Telefòn : (509) 2945-64 22 / 3170-6422 - Imèl: saks@saks-haiti.org


text:
Pa Kondwi Apre w Fin Bwé
Foto pa: Ryan Holloway/Fotografè Konte Miami-Dade
MIAMI, FL – Komisyonè Audrey M. Edmonson te rejwenn pa Majistra Vil Miami Tomás Regalado jou 3 me 2013 pou adrese klas k’ap gradye a nan Miami Northwester Senior High School, 1100 N.W. 71 St., Miami nan yon "Fo DUI" ki te mete an sèn pa Urban Drug Free Community Coalition, Urban League of Greater Miami, Polis ak Ponpye Vil Miami, Polis Konte Miami-Dade ak Polis Miami-Dade County School. Komisyonè Edmonson, Majistra Regalado ak dè lòt espikè avèti elèv k’ap gradye yo, anpli ladan yo pwochènman pral nan prom, sou danje ki genyen nan kondwi apre yo fin bwè anba deviz, "Drinking and Driving is Dangerous, Deadly and Dumb". (bwè epi kondwi se yon bagay danjere, ki ka tiye moun epi ki estipid)


text:
Katye ak Apatman
Yon kominote k ap travay ansanm pandan yon ijans fè sans.
- Pale avèk vwazen ou yo sou fason ou kapab travay ansanm pandan yon ijans.
- Chèche konnen si nenpòt moun genyen ekipman espesyalize tankou yon dèlko, oswa espètiz tankou konesans medikal, ki ta kapab ede nan yon kriz.
- Deside kimoun k ap tcheke granmoun aje yo oswa vwazen andikape yo.
- Fè plan ranplasman pou timoun yo sizoka ou pa kapab ale lakay ou nan yon ijans.
- Se yon bon estrateji pou pataje plan yo ak pou kominike davans.


text:
Bandi kamikaz eksploze plizyè machin pyeje nan nò Irak kote 15 moun pou pipiti mouri nan vil Kirkuk e 4 lòt nan Tuz Khurmatu.
Nan Kirkurk ofisyèl yo fè konnen youn pami eksplozyon yo rive andeyò Pati Demokratik Kurdistan an pandan yon lòt bonm eksploze nan menm zòn nan. Plis pase 100 moun blese nan atak sa yo.
Jodi Mèkredi 16 Janvye a plizyè santèn moun te asiste fineray palmantè enfliyan Sunnit Ifan Saadoun al-Essawi ke yon kamikaze touye yè Madi 15 Janvye a nan pwovens Anbar ki sitiye nan Lwès Irak.


text:
Etazini-Dosye politik: Dènye sondaj dopinyon yo montre Mitt Romney ap pran fòs devan prezidan an plas la, Barack Obama, nan entensyon de vòt elektè yo sou plan nasyonal la.
Youn nan rezon ki eksplike panchan votan yo pou Misye Romney, se yon gwo apui kandida repibliken an resevwa nan kèk eta nan pati sid ak lwès peyi a. Rejyon sa yo, se rejyon kote ou jwenn elektè ki pi konsèvatè yo; nan 2 zou 3 dènye eleksyon ki te dewoule yo, majorite votan nan eta sa yo te jete bulten pou kandida repibliken an.
An touka, jiska prezan, sondaj ki fèt nan sa yo rele «eta vire m 2 bò yo » –sètadi eta kote majorite elektè yo vote pou yon pati nan yon eleksyon, epi pou yon lot pati nan yon lòt eleksyon- eben, sondaj yo montre nan eta sa yo se yon lòt reyalite ki prezante. Sondaj yo montre, yon fason oubyen yon lòt, Prezidan Obama mentni nan eta an kesyon yo avans li te genyen anvan dewoulman 3 deba prezidansyèl yo.
Eta nap pale yo se: Ohio, Wisconsin ak Iowa nan santwès peyi a; New Hampshire nan nòdès Lèzetazini; Vijini nan lès peyi a, Florid nan sidès, avèk Nevada nan pati lwès Lèzetazini. Si Misye Obama rive ranpote vòt elektoral eta sa yo, e s il genyen vòt elektoral sondaj yo prevwa li pral ranpòte nan kèk lòt eta, Pati Demokrat la ap genyen yon total 281 vot elektoral; e se ase pou bay Misye Obama yon 2èm manda nan La Mezon Blanch.


text:
Ale dirèkteman nan navigasyon
Ale dirèkteman nan kontni
Skip to navigation
Skip to content
Men Yon Bagay Pou Reflechi Sou Li...
Kondui sou wout deplasman ki planifye a epi trase wout altènatif sou yon kat jeyografik sizoka wout prensipal yo bloke oswa si gen blokis ladan yo.
Dlo
-
Yon galon dlo pou chak moun pa jou, pou bwè ak pou ijyèn pèsonèl.
-
Timoun yo, manman k ap bay alète tibebe, ak moun malad yo bezwen plis dlo.
-
Si w ap viv nan yon klima ki cho li kapab nesesè pou gen plis dlo.
-
Estoke dlo nan resipyan plastik tankou gwo bwason ki pa abaz alkòl.
-
Kite omwen yon pwovizyon manje ki p ap gate pou twa (3) jou.


text:
Starring Jean Alix Holman, Myriam Jean, Midelene Lubins
You may also like
Papa Machete
Papa Machete explores the mysterious martial art of tire machèt — Haitian machete fencing — through the practice of one man, an impoverished Haitian farmer named Alfred Avril.
Haiti Untold
HAITI UNTOLD chronicles the personal journey of a few famous and not-so-famous individuals who have put their heads and hearts to the task of effecting radical change in Haiti, following the devastating earthquake of ...
Loving Till It Hurts: Tribute to Domestic Abuse
Loving Till It Hurts The Movie, recognizes October as National Domestic Violence Awareness Month. This special video pays tribute to domestic violence victims. Featuring: Valorie Parker, Maggie Blaise, Wil J. Jackson, Sandra Justice and Angel Davenport.
48 Hours
Awakening one morning to find that his beautiful wife Giselle (Desarray A.) has been kidnapped for ransom, a distressed Dr. Sebastian Whyte (Jason Nkwain) sets out on a frantic search to track down, and rescue the wom...
- Bird eyes
I feel like the story is stupid, trailer pa bay envie gade film sa. koman nou konprann ke moun pral investir nan cinema si pa gen feeling, si film lan depi sou trailer an li pa paret ke li ka entertain ou?
nou poko gen assez technology pou jan de film aksyon sa yo, yo paret stupid, look, pran sens yo
effort lan bon, li bon pou w essayer, m pa mind ak li, but story an looks like li stupid and too comon
- haitien nou yié
ou komprann pouki sa haitien toujours dernier nan toute bagay. tandé sa on moune di. san li pa minm wè film nan minm. li di ke histoire stupid. bon ki reponse ou ka bay on moune konsa. Moin konprann sa ki fè cinéma rivé là…
dès moune kap bay kommantè et pi yo pa gen anyin pou yo di ki ka fè on moune dormi avec on bagay en plus nan tête li…merci cher compatriote.
- http://none joebama
ms bird eyes or mr bird eyes when you were born did walk before or you crawl. i myself believe that you came out walking, because it don;t make sense we enjoy putting the work of our people down. if you feel that you can do better present yourself to movie lakay .i will give you a short film to direct let see how you do when the ball is in your conner. to all the producer that trying keep up the good work because it;s better to try than not try at all so bird eyes stick to not trying let see how your technology will go.20 years ago haitian did not have a voice look at us now everyone want to be us now (zoe)
- http://none joebama
ho and by the way one of the actor in that movie is my brother in law keep up the good work alix
- http://none joebama
by the way bird eyes we are a family of actor and producer.The mission is to do something so when the time come for one of us to make it to hollywood we can have something to show that we try.instead of saying we criticized rather than try.look today you can go log in to movie lakay to voice you opinion,before you probably use to do that lan yon boit mr bird eyes and no one would care about your opinion. you see how the Haitian technology advance so mlAKAY thank you for giving these people a chance my next movie will be a story about bird eyes and the title will be stop criticized progress thru a bird eyes
- http://tvlakay Patricia Etienne from Raybel Productions
to Jean Alix Holmand
Objectivity, Characteristics, mood transition and suspense they are all subject matters in a trailer. mr. Holmand you’ve done a good job so far!
- http://tvlakay Patricia Etienne from Raybel Productions
to bird eye:
A trailer is not to be understood it’s rather suspense then, your imagination take place tha’s what stimulate te viewer to go and see the movie.
- CHARMY .M
HOLMAND YOU RUN CANADA I RESPECT YOUR WORKFLOW SINCE YOU DROPPED “OBSESSED” ILL SEE U IN HOLLYWOOD BRO …BAYO BATON….. GUD JOB
- Bird eyes
yon trailer describes film ou pral gade an, se li ki pou ba ou feeling. Si nou encourager konsa, nou pa pral okenn kote vre. Swiv tout comments mwen fe la yo, gade kote mwen rive. nan cinema nou derriere net. Di-m koman cinema africain an fe monte sou nou?
film convoitises lan was perfect, men trailer sa pa vle di anyen.
Actually map fe stage hollywood, m pap bay trop detay de sa, men se m t pase par cinema haitien an m tap stock kote m ye a, jimmy jn louis pat janm pase par cinema haitien pou li ale hollywood, men jodi an m gen chans pou m meet des grands actors, directors, rentrer nan gran studio, mwen pat janm fet isit, au contraire, mwen vini isit bien tard, men mwen pa menm al lekol, mwen just pran formation, epui se enough.
tt sa mwen di yo mwen konnen yo, mwen pap di nom moun mwen ap travay kounye an pou later pou moun pa al figure out kiles mwen ye epi pou in the future pou yo pa gen danger ak mwen.
map di nou actuellement map travay sou film comme stagiare kote explosion ap fet nan film, stunts de renom ap travay.
cinema haitien way derriere, kontinye encourager mediocriter epi le nou gade nan mont nou na we kileur li ye.
mwen kwaze yon jeune actress kap monte los angeles, k yo vreman apresye style li, li poko janm di li c haitienne, pandan nou t nan lunge cellphone li sonnen, li deplase, epi pandan lap pale map pran use restroom, then m tande li ap pale kreyol… nou k konprann sa e li di apre li fin monte li gen pou l vin bay support nan cinema haitien an, ni mwen tou map vin met prinsip ate
- Bird eyes
pou moun ki pale de short film lan, m win prizes deja nan festival kote haitien poko janm pase, malerezman, yo pa janm konnen si se yon haitien ki direct yo.
de 2005 a jodi a, m won deja 7 prix for best director nan festival international and 1 pou best assistant director epi m t 5eme pou yon documentary m t editor nan yon festival en france.
joebama, m way better than you think… m fe 3g animation tou, so way better than that m kite sa derriere
bonne chance!!!
- HATTERKILLER
BIRD EYES GO TO SLEEP SI OU HOLLYWOOD OU PA TAP MENM GEN TAN POU MOVIE LAKAY … EPI BAY NON SHORT FILM SA YO PUM KA GOOGLE YO …DYOLE ..EPI ANKO M PA JANM TANDE TERM SA NAN CINENA “3G ANIMATION” M TANDE “3D ANIMATION ” ….I KNOW WE NOT READY FOR ACTION FILM JUST BECAUSE WE DONT HAVE THE BUDGET FOR IT BUT WE GOT SKILLS JUST LIKE THEM OK… YON SEL AYITIEN M KONNEN KAP DEGAGE LI ANWO A SE JEANCLAUDE LAMARRE… LE MONDE APA LI SA WAP EKRI TANDE TI MAL … CINEMA AFRICAIN PA MONTE SOU NOU OK YO PWODI PLIS PASE PASKE YO SE YON KOTINAN ..SE YON BANN PEYI AN AFRIK KAP VIDE FILM ATE EPI KI FILM TEYAT YO SELMAN GEN BON STORY ..KRIYE VIRE TOUNEN …TEKNIK YO ZERO..SON YO ZERO … PICTURE YO ZERO … MAN MAP TAN OU REPLY PASKE MAP MET NAN BOL OU OK…E SI OU VLE MAP VOYE WALE GADE SAM FE OK ….. MAP TANN OU..MOVIE LAKAY ZERO TOLERENS ….BON TRAVAY …..
- Bird eyes
hahahah, my bad, i meant 3D, my bad.
position m pa permet mwen di w kiles mwen ye. of course mwen gen temps pou movie lakay paske mwen se haitien, d’ailleurs mwen di li mwen rantre isit tard epui mwen fe place mwen. se sa nou pa konprann,le nap bouyi vide nou pa janm konnen si gen moun ki ap gade nou de loin, se la nou pa fort lan.
correction!
menm si africa se yon continent, comment li rele? se pa still african movie li ye?
nan tout film haitien mwen we yo, mwne k fe selection best actors, best directors and stuff. men haterkiller, ou pa ta ka expect tout filmmakers yo tap ka bon.
et encore of course map gen temps pou movie lakay, ery sa nou ekri map ka we yo pou m fe comment paske computer toujou pre-m…
fache ou pa, mwen gen eye sou nou e m pa kwe ke movie lakay ka empeche m bay opinion m, ni okenn moun.
sa ki pa bon yo, map di yo pa bon, sa ki bon yo map di yo bon, problem nan se ke gen plus pa bon ke bon, se sak fe ou ka we m sou yon lot angle. gade sa wap glorifye, yon moun ki fe yon film pou kont li, li tout bagay, ou telman renmen sa ou vle met nan bol mwen pou sa.
voye male gade sa w fe, si li bon map tou di li bon e map ba w credit pou yon gwo festival ki fet en lorraine en decembre lan, ki strictement pou pro, but si li pa bon map di li nan visaj ou ak tout moun.
youn nan kalite m pa gen lakay mwne, si nou ka konsidere sa kom kalite, se hypocrisie.
film mwen di ki pa bon yo depi sou trailer yo, al gade yo yo pap bon vre, mennen yo devan nenpot gwo pro, oubyen gran journalist ki specialser li nan sa menm, lap kareman di yo pa bon tou.
haterkiller, kot sa w pa ka konprann la?
map tann on your answer
- HATTERKILLER
bird eyes you win
- haitien nou yié
BIRD YES,
Ki realisateur serieux kap vine sou site pou li di li fè si li fè sa. Calmé ou tandé ti gason. Sé pa seulement hollywood yo fè film.
Gin ampil realisateur ou wè hollywood. Sé pa americain yo yié. Apprann histoire cinema avant ou vine palé. Kité moune palé pou ou.
Fè travay ou. Sé mentalité diolè sa ki fè gin toute pwoblem sa yo nan mitan nou. Palé ampil konsa mété ampil guerre entre nou pour rien. Si ou konnin ou bon fè affè ou et al fè film hollywood, min kité lort moune travay. Nan on class minm si si gin 30 moune min sé on seul kap vine on grand realisateur. Sé pa lékol ou pasé ou ti stage ou fè. Sé pa toute americain ki vine on super realisateur.
Si ou té ka on ti bagay pou moin ou ta suspan palé de on moune ki fè on film tankou convoitises. Lè ou fè on long metrage ki aussi bon ke sa wa palé. É sa pap ba ou doua pou di ke ou pi bon ou pa. Ou konn wè moune ki konn fè film konn ap vine palé konsa.
- HATERKILLER
Birdeyes lets do this for our people not for hollywood ,just like i said u win and some of them are not good ….But dont u compare us with africain movie we way better than that k …all i need is some moderation be easy on them cause they just trying….If you can help us do that …..We need help by now…ok ,we need equipment,we need proffesional sound,we need crane,we need track ,we need special software for 3d animation,visuel effects, movie guns,hmi light,post production,advanced mac computer,etc….. Then ill agree with all your critics k bro..haterkiller is a pro he does movie too and hes 1 of the best beleive me boy……
- kurosawa
mesye yo pa blye CINEMA se youn ART li ye tou, epi HOLLYWOOD pa sel referance nan film. Gen cinema japone ya, italyen, alman, franse sitou ti mesye “NEW WAVE” yo ki inflyanse moun tankou Tarantino, DePalma, Stone, Scorsese… Mesye gade cinema sa yo tou non, lap ede nou anpil.
- http://none joebama
graphy good luck my brother you and alix are working very hard in canada so see soon my brother.keep up the good work.graphy this is joebama aka frero
- http://tvlakay Patricia Etienne from Raybel Productions
yeah Haterkiller, when it comes to post production we’re at the bottom of the barrel that’s our main dilemma. One possible way to solve this problem is to create a “network” only if you know what I’m mean!
- may
Eye bird wat ever ur name is, banm diw yon ti bagay premye man kreyol ou yo tet anba alevwa pou anglew ezkizem sim rantre nan pesonalitew se janw pale a se konsa map baw repons, mwen pa nan kan okenn moun men femen bouch ou paskew pa konn sa wap di.
Tankou moun nan te diw saw konn de cinema? Dezyem man ou di oupa al lekol pousa e siw te konn gade movie denzel yo ak kek lot gwo akte m’tap we outap di yon bagay serye, epi poum byen diw stop ekri jounal online oupa supoze konprann trailer san pou san, ou banm tet femal
- may
Oh guys m’manke bliye poum di nou trailer a bon m’pa konn koman movie a ap ye. Men keep up.
E si yon moun ta bezwen konn kiyes sa fem konnen paske kreyol mwen bon sanm pa al lekol pousa, map bay li jan yo vle’l. Fransize oubyen nan reg nomal.
- gregory
…..nice
- gregory
mesaj sa se pou (bird eyes)
siw sete yon nèg ki si entèlijan ata lang paw ou ta aprann ekri. Nou menm ayisyen nou gen foli melanje kreyol,franse ak anglè,nou pa gen respè pou lang nou.
avan ke yon moun chante fok li pale. Gade ansyen fim oliwoud pou wè kijan yo te komanse.Si blan yo te konn ap di menm bagay avèw yo patap rive la.Patap gen fim ankò paske tout moun tap rete chita sou odinatè yo menm jan avèw. Si ou al pran enfomasyon sou fim (Paranormal activity ) wa wè konbyen kòb bidjè fim sa te ye e konbyen kòb li fè nan box office. Sispann gaye nan peyi blan an mete tèt nou ansanm achte fim ayisyen yo na wè si pap gen yon fim ak gro bidjè.Fè yon ti kakil si 5 milyon ayisyen wè fim na wè kisa lap bay.
- gregory
Se pa kritik ou pa dwe bay non. Kritik ou a imilyan pou ayisyen kap fè efò.Mwen pa pè ekri non pam paske mwen ta renmen lè mwen gen yon fim kap soti pou mete tèt ou deyò. sonje non sa sèlman gregory
- THE_TRUTH
I LIKE THIS TRAILER—
- Arisgreg
Mwen pa we poukisa nou ap pedi tan nou reponn ak sa “Bird Eyes” ap poste… gen yon ti pawol ki di (sel pa konn di li sale) misye oubyen manze… kelkeswa sa li ye a chita ap kritike epi pale de konbyen prix li pran.. si ou bon konsa, ou pa bezwen dim konbyen pri ou pran. Idantifye’w pou moun ka al gade sa ou fe. le sa na konnen se yon profesyonel kap pale e petèt lè sa yo ka pran konsey ou an konsiderasyon “si yon fè sans”
toutotan ou paka fè sa, monche al cheche yon kote ou chita, paske sanble se sel ou menm ki konnen konbyen prix ou pran kom direktè “men direktè kisa” a kwa bon ou pran prix si ou paka fiè pou ou di men ki movie, dokimantè… kelkeswa sa li ye a ke ou pran prix pou li an.
Le ou antre yon kote, premye sa ou fè se idantifye’w pou moun ka konnen ak kiyes yap pale, e sanble sa se yon bagay ou pa konn fè. Si ou santi pozisyon ou pa pèmèt ou di kiyes ou ye, ou sipoze panse ak sa avan ou koumanse pale tenten.
antretan, olye ou chita ap pale tenten, pran yon ti tan, “si ou se ayisyen vre jan ou dil lan” aprann ekri lang nan korèk, paske mwen panse yon moun ki di li se Ayisyen li antre isit TA…. ou paka pale, ekri lang manman’w ak papa’w lan byen, se menm jan ak si ou te Bèbè.


text:
Ayiti apre tranbleman: Pa gen sekirite san relòjman ak devlopman
YON REZIMEN
Yon lane ak si mwa apre pi move tranbleman tè nan lemisfè lwès frape Ayiti, 650.000 viktim ap tann kay pèmanan nan pi plis pase 1.000 kan dijans epapiye atravè Potoprens. Premye tanpèt sezon siklonik la gen tan inonde 30 kan, ki fè abitan kan yo blije kouri sove epi ki lakòz 28 moun mouri. Michel Martelly, ki te ranplase René Préval antank prezidan 14 me ane sa, ap konfronte yon kriz imedya fas ak mekontantman viktim k ap viv nan kan yo ak moun ki gen menm bezwen kritik yo k ap viv nan bidonvil potoprens. Deplasman fòse, pafwa vyolan, avèk prezans gang kriminèl nan kan ak nan bidonvil, kreye yon kontèks ki pa stab. Chwazi, kominike epi kòmanse yon estrateji relòjman, avèk konsey viktim epi kominote lokal, se premye defi kritik rekonstriksyon li pral blije leve pou l sa retabli yon stabilite. Sa pral teste kapasite yon aksyon entènasyonal an komen, ki pa gen a wè ak èd ijans apre ane ki sòt pase, kote te genyen anpil dezakò enkyetan nan ekip nasyonzini ak lòt bayè sou kesyon estrateji relòjman.
Apre yon elèksyon difisil, Ayiti dwe travay sou priyorite rekonstriksyon nasyonal; relòjman viktim tranbleman, debleye ranblè epi rekonstwi katye. Dezas 2010 lakòz pi plis pase 250.000 moun mouri epi anviwon 1.5 milyon moun blije deplase al viv nan kan. Absans yon politik leta pou relòjman anpeche pwogrè nan desantralizasyon ak relèvman ekonomik, epi kreye difikilte nan diminye danje pou moun ki pi vilnerab nan kominote vil la, kote anpil moun ap viv youn sou lòt. Katye kote moun viktim anpil lane konstriksyon anachik, kote ki pa gen yon kadas ki byen fyab ni okènn planifikasyon, toujou rete vilnerab fas ak risk dezas natirèl. Deplasman fòse – san lajistis san yo pa bay lòt kay – lakòz yon pakèt moun tounen nan kan san sa pa t prevwa, menm nan vil potoprens kote prela ak ti kay ap monte sou ansyen sit kay oswa akote yo, ki kreye yon seri ti kan spontane. Preske mwatye moun ki deplase yo toujou rete nan kan kote yo premye ateri, san yo pa konnen ki sa ki pral rive yo pi devan. Chak jou ki pase yo santi yo pi mal poutèt pi plis vyolans nan kan yo. Pote yon repons pou kan vilnerab sila yo se yon defi rekonstriksyon kritik k ap aji seryèzman sou lapè, stabilite ak sekirite.
Tout aktè politik yo dwe asire altènativ lòjman pi sekiritè epi pi dirab na zònn potoprens ak nan zònn kote tranbleman frape. Pou sa fèt, fòk ta genyen yon pwogram nasyonal desantralize pou rekonstriksyon peyi a tankou sa ki nan Plan Daksyon pou Relèvman ak Devlopman Nasyonal (PARDN), ki te siyen pandan konferans bayè yo nan mwad mas 2010. Sof yon plan pou konstwi yon pak endistriyèl ki poko reyalize nan vil Cap Haïtien, pa genyen anpil lòt siy ki te ka fè kwè Ayiti ap rekonstwi pi byen “building back better” depi lè bayè yo te pwomèt plis pase $5.7 milya nan espas 18 mwa ak $10 milya sou 10 lane, pou finanse rekonstriksyon an. Pou jere efò sila, Ayiti ansanm ak bayè yo negosye yon Komisyon Enterimè pou Rekonstriksyon Ayiti (CIRH) antank yon biwo ki ta sanse akselere apwobasyon pwojè epi koòdonen efò. Jiskaprezan li fasilite bayè yo ansanm avèk gouvènnman pataje plan, men priz desizyon ak dekèsman bayè yo pa rapid ditou, sitou pou nan vil pwovens. Anpil refijye retounen potoprens, ki fè pwoblèm yo vin pi grav nan katye defavorize kapital la, kote pi fò moun nan kan yo pral blije abite lè yo soti nan kan.
Si pou rekonstriksyon an korije anpil dezekilib ki fè Ayiti souvan viktim dezas, vyolans ak konfli, li enpòtan anpil pou gouvènnman Martelly a devlope yon politik relòjman touswit. Politik sila dwe enplike viktim, konsantre l mwens sou fèmen kan, epi plis sou konstwi kominote ki stab, kote ki gen mwens vyolans epi ki pa sèlman nan kapital la. Plan pilòt pou fèmen 6 kan epi reloje rezidan yo, se yon premye pa enpòtan gouvènnman fè ki merite sipò, men fòk kan ki pi vilnerab yo fè pati plan sa touswit. Pou relòjman sa avanse yon fason ki pi dirab, gouvènman ansanm avèk kominote entènasyonal la dwe:
-
Kreye, devlope epi enplemante yon estrateji konplè ki kanpe deplaseman fòse yo ak deplasman moun ki rete nan kan kote genyen yon akò avèk mèt tè a; ki pran kont lavi miyò “livlihoods”; ki pran kont rekonstriksyon kay avèk pi bon pratik; epi ki entegre debleye ranblè ak retou deplase yo pandan sèvis ap bay ni nan ansyen kominote ni nan nouvo kominote; epi pran desizyon klè sou politik kadas ak aksè;
-
Propoze yon lejislasyon pou tabli yon otorite nasyonal lòjman epi, avèk yon dekrè prezidansyèl, kreye yon biwo inik ki responsab planifikasyon, koòdinasyon ak enplemantasyon nouvo politik la atravè yon sekretarya ranfòse andan Komite Entèministeryèl pou Devlopman Teritwa (CIAT) nan ministè Premye Minis la;
-
Amelyore sekirite nan katye kote deplase yo pral viv avèk yon polis proksimite atravè sipò Polis Nasyonal (PNH) nan relòjman, avèk sipò Polis Nasyonzini (UNPOL), epi travay nan menm tan sou deplwaman polis kominotè rapidman;
-
Desantralize relòjman pou ni relòjman, ni rekonstriksyon peyi a ka genyen yon apwòch kominotè de baz kote nou ranfòse resous minisipalite yo: moun, finansman ak materyèl;
-
Akselere plan envèstisman nan 8 vil prensipal kote ki gen pò avèk nan zònn riral ki antoure yo, pou kreye travay epi kwape migrasyon abitan zònn riral yo vè kapital la;
-
Kòmanse planifye tranzisyon CIRH la touswit, si nesesè manda Komisyon an te ka pwolonje pandan 6 mwa apre dat fèmti li ki se oktòb 2011, pou evite eka ak reta nan finansman ak enplemantasyon pwojè;
-
Mete Minis kle sou konsey CIRH la pou kreye yon kolaborasyon pi etwat ant CIRH la avèk gouvènnman epi modifye pwosedi Komisyon an pou fè pi plis pwojè apwouve ak yon meyè kominikasyon desizyon, sitou avèk popilasyon deplase a;
-
Bay nouvo finansman touswit oswa re-pwograme finansman aktyèl pou apiye relòjman premye 6 kan yo epi ajoute lòt kan firanmezi, sitou pou sa ki plis nan danje inondasyon; epi
-
Kreye mekanis ijan pou fè kadas la pi fyab epi pou amelyore regis tè.


text: Ba moin en ti bo Deux ti bo, trois ti bo doudou Ba moin en ti bo Deux ti bo, trois ti bo d'amou Ba moin en ti bo Deux ti bo, trois ti bo, Ba moin tout ça ou lé Pou soulagé c?u moin. Ba moin en tibo Deux tibo, trois tibo doudou Ba moin en tibo Deux tibo, trois tibo d'amou Ba moin en tibo Deux tibo, trois tibo, Ba moin tout ça ou lé Pou soulagé c?u moin. Moin fé en charm' Pou moin charmén'hom la Moin réfléchi ayen dufoce pas bon Moin prend charme là Moin jeté dan l'an mè Moin di si ainmin moin Ya maché deyè moin Ba moin en ti bo Deux ti bo, trois ti bo doudou Ba moin en ti bo Deux ti bo, trois ti bo d'amou Ba moin en ti bo Deux ti bo, trois ti bo, Ba moin tout ça ou lé Pou soulagé c?u moin. Ba moin en ti bo Deux ti bo, trois ti bo doudou Ba moin en ti bo Deux ti bo, trois ti bo d'amou Ba moin en ti bo Deux ti bo, trois ti bo, Ba moin tout ça ou lé Pou soulagé c?u moin. Totototo Qu'est-ce qui frappe à ma porte? Cè moin lanmou Cè moin pain dou sucré. Depuis deux jou La pluie qu'a mouillé moin Par pitié, par humanité Ouvé la porte ba moin. Ba moin en ti bo Deux ti bo, trois ti bo doudou Ba moin en ti bo Deux ti bo, trois ti bo d'amou Ba moin en ti bo Deux ti bo, trois ti bo, Ba moin tout ça ou lé Pou soulagé c?u moin. Ba moin en ti bo Deux ti bo, trois ti bo doudou Ba moin en ti bo Deux ti bo, trois ti bo d'amou Ba moin en ti bo Deux ti bo, trois ti bo, Ba moin tout ça ou lé Pou soulagé c?u moin. {Break instrumental} Ba moin en ti bo Deux ti bo, trois ti bo doudou Ba moin en ti bo Deux ti bo, trois ti bo d'amou Ba moin en ti bo Deux ti bo, trois ti bo, Ba moin tout ça ou lé Pou soulagé c?u moin. Le mois de mai C'est le mois de chaleur Tout ti zoizeaux Ka changé plumage yo Tout ti pis bois Ka changé feuillage yo Alors si ou ainmin moin Ou changé pou moin. Ba moin en ti bo Deux ti bo, trois ti bo doudou Ba moin en ti bo Deux ti bo, trois ti bo d'amou Ba moin en ti bo Deux ti bo, trois ti bo


text:
Yon seri bonm eklate atravè Irak ; 14 moun pou pi piti pèdi la vi yo. Daprè kèk sous pwòch sèvis sekirite peyi a ak lopital yo, atak ki fè plis mò a rive nan pwovens Kirkuk, nan pati nò Irak, kote 4 ekplozyon bonm touye omwen 9 moun e blese yon kantite lòt.
Yon lòt kote, yon machin pyeje eklate nan vil Hilla, nan sid peyi a. Bilan: 4 moun mouri.
Anfen yon lòt machin pyeje eklate nan kapital la, Bagdad, kote li touye yon moun e blese plizyè lòt.
Zak vyolans ki dewoule atravè Irak bese anpil si moun konpare chif yo ak kantite ki te rive nan ane 2006 ak 2007.
Sepandan mwa septanm pase a se mwa kote plis moun pèdi lavi yo nan 2 zan nan zak vyolans. Kantite a sete 365.


text:
Eksplozyon Nikleyè
Yon eksplozyon nikleyè se yon eksplozyon ki gen anpil limyè ak chalè, yon presyon nuizib ak sibstans radyo-aktif ki gaye toupatou epi ki kapab kontamine lè a, dlo, ak sifas tè a sou yon distans plizyè mil. Yon anjen nikleyè kapab se yon zam ki nan yon misil entè-kontinantal yon nasyon lennmi oswa yon òganizasyon teworis lanse, oswa anjen an kapab se yon anjen nikleyè pòtatif yon moun pote. Tout anjen nikleyè yo lakòz moun mouri lè yo eksploze, tankou limyè ki briye anpil, gwo-gwo chalè (radyasyon tèmik), radyasyon nikleyè inisyal, eksplozyon, dife ki kòmanse akòz ritm chalè a, epi dife segondè akòz destwiksyon an.
Menas nikleyè ki te prezan pandan Lagè-Fwad la te diminye; men, posiblite ki toujou genyen sèke yon teworis kapab jwenn aksè nan yon zam nikleyè. Anjen sa yo rele anjen nikleyè sanzatann (IND). Anjeneral, yo se zam ki pi piti ak mwen danjere pase sa nou imajine sou plan tradisyonèl. Menmsi espè yo ka prevwa yon atak nikleyè gen mwens chans pase lòt kalite yo, li toujou enpòtan pou konnen etap senp ki kapab sove lavi ou ak lavi fanmi ou.
Danje Anjen Nikleyè
Prepare tèt ou, fanmi ou ak pwopriyete ou pou danje anjen nikleyè.
Espè yo prevwa gen mwens chans pou gen danje yon atak nikleyè estratejik ki ta fè dega an mas jodi a. Men, nòmalman, yo pa kapab prevwa teworis.
Si te gen menas yon atak, moun k ap viv toupre sib posib yo te ka jwenn konsèy pou deplase, oswa yo te kapab deside poukont yo pou ale nan yon zòn yo pa konsidere kòm yon sib posib. Pwoteksyon kont sibstans radyo-aktif k ap re-tonbe yo ta mande pou pran abri nan yon zòn anba tè oswa nan mitan yon gwo bilding.
Anjeneral, sib posib yo gen ladan:
- Teren misil estratejik ak baz militè.
- Sant gouvènman tankou Washington, DC, ak kapital eta yo.
- Transpò enpòtan ak sèvis kominikasyon.
- Sant manifakti, sant endistriyèl, sant teknoloji ak sant finansye.
- Rafinri petwòl, izin enèji elektrik, ak izin chimik.
- Gwo pò ak teren avyasyon yo.
Twa (3) faktè pou pwoteje tèt ou kont radyasyon ak sibstans radyo-aktif k ap re-tonbe, pwoteksyon ak tan.
- Distans - tank gen plis distans ant ou ak patikil radyo-aktif k ap re-tonbe yo, tank l ap pi bon pou ou. Yon zòn anba tè tankou yon kay oswa sousòl bilding ki gen biwo ap bay plis pwoteksyon pase premye etaj yon bilding. Yon etaj toupre mitan yon bilding ki wo ka pi bon, selon sa ki pre a nan etaj la kote patikil radyo-aktif k ap re-tonbe yo ta rasanble. Twati plat yo rasanble patikil radyo-aktif k ap re-tonbe yo, kidonk etaj anlè a pa yon bon chwa, ni yon etaj ki toupre yon twati plan nan vwazinaj la.
- Pwoteksyon - tank materyèl yo pi lou ak pi epè - miray epè, beton, brik, liv ak tè - ant ou menm ak patikil radyo-aktif k ap re-tonbe yo, tank l ap pi bon pou ou.
- Tan - sibstans radyo-aktif k ap re-tonbe yo pèdi entansite yo yon jan rapid. Apre yon sèten tan, w ap kapab kite abri anti-atomik la. Sibstans radyo-aktif k ap re-tonbe yo reprezante pi gwo menas pou moun pandan premye de (2) semèn yo, epi apre sa li bese a apeprè 1 pousan nivo radyasyon inisyal li.
Men sonje nenpòt pwoteksyon pwovizwa pi bon pase anyen ditou, epi tank ou ka pran avantaj nan plis pwoteksyon, distans ak tan, tank l ap pi bon pou ou.
Risk Anjen Nikleyè
Limit, kalite ak tan pou danje sa yo rive difisil pou prevwa. Epapiyman jewografik efè danje a ap defini nan sa ki anba la yo:
- Gwosè anjen an. Yon bonm ki pi puisan ap pwodui efè sou yon distans ki pi lwen.
- Wotè anlè sòl la kote anjen an te eksploze. Sa ap detèmine enpòtans efè eksplozyon an.
- Kalite sifas ki anba eksplozyon an. Kèk materyèl pi ka vin radyo-aktif ak pi ka vini nan van pase lòt yo. Zòn plat yo pi sansib nan efè eksplozyon an.
- Kondisyon metewolojik ki la. Vitès ak direksyon van an ap afekte tan pou konsekans yo rive; presipitasyon ka lave sibstans radyo-aktif k ap re-tonbe yo nan atmosfè a.
Enpilsyon Elektwo-Mayetik
Anplis lòt efè yo, yon zam nikleyè ki eksploze nan oswa anlè atmosfè tè a kapab kreye yon enpilsyon elektwo-mayetik (EMP), yon chan elektrik ki gen dansite fò. Yon EMP aji tankou yon kout-loraj, men li pi fò, pi rapid ak pi kout. Yon EMP kapab fè domaj grav sou aparèy elektwonik ki konekte nan sous enèji oswa nan antèn. Sa gen ladan sistèm kominikasyon, òdinatè, aparèy elektrik, ak sistèm pou estat machin oswa avyon. Domaj la kapab kòmanse depi nan yon ti sispansyon pou rive nan epuizman eleman yo. Pifò ekipman elektwonik ki sou yon distans 1,000 mil avèk yon eksplozyon nikleyè nan altitid ki wo kapab afekte. Anjeneral, radyo ki fonksyone avèk pil epi ki gen antèn kout pa ta afekte. Menmsi yon EMP ka pa nuizib pou pifò moun, li kapab nuizib pou moun ki gen estimilatè kadyak oswa enplantasyon lòt aparèy elektwonik.
Retonbe Radyo-Aktif
Menmsi moun yo pa pre ase nan eksplozyon nikleyè a pou yo afekte nan enpak dirèk yo, yo ka afekte nan sibstans radyo-aktif k ap re-tonbe yo. Nenpòt eksplozyon nikleyè ap lakòz kèk sibstans radyo-aktif re-tonbe. Eksplozyon ki fèt toupre sifas tè a kreye pi gwo kantite sibstans radyo-aktif k ap re-tonbe pase eksplozyon ki fèt nan altitid ki pi wo. Se paske gwo-gwo chalè ki pwodui nan yon eksplozyon nikleyè lakòz yon lè monte pou fòme nyaj chanpiyon ou abitye wè. Lè gen yon eksplozyon toupre sifas tè a, sa atire anpil milyon patikil pousyè nan nyaj la. Lè chalè a diminye, materyèl radyo-aktif ki tounen vapè yo kondanse sou patikil yo epi yo tonbe sou Latè ankò. Fenomèn sa a rele sibstans radyo-aktif k ap re-tonbe. Materyèl sa yo k ap re-tonbe a dekonpoze apre yon peryòd tan long, epi yo se sous prensipal radyasyon nikleyè rezidyèl.
Sibstans nikleyè k ap re-tonbe apre yon eksplozyon nikleyè ka ale nan kouran van sou yon distans plizyè santèn mil si gen bon kondisyon. Efè nan menm yon ti anjen pòtatif ki eksploze nan nivo sòl la kapab gen danje pou touye moun.
Sonje moun pa kapab ni wè ni pran sant ni detekte radyasyon avèk sans nòmal yo. Moun kapab detekte radyasyon sèlman avèk aparèy pou kontwole radyasyon. Sa fè ijans radyolojik yo diferan avèk lòt kalite ijans yo, tankou inondasyon oswa ouragan. Kontwòl la kapab prevwa lè pou sibstans radyo-aktif k ap re-tonbe yo rive, epi y ap itilize mwayen avètisman ofisyèl pou anonse sa. Men, nenpòt ogmantasyon nan akimilasyon pousyè sab ak salte ta dwe yon avètisman pou pran mezi pou pwoteje tèt ou.
Anvan
Anvan yon Eksplozyon Nikleyè
Bagay ki anba la yo se bagay ou kapab fè pou pwoteje tèt ou, fanmi ou ak byen ou anvan yon eksplozyon nikleyè.
- Prepare yon Twous Rezèv pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè. Ou ka vle prepare yon twous pou espas travay ou ak yon twous pòtatif pou mete nan vwati ou sizoka yo mande ou pou deplase.
- Fè yon Plan Fanmi pou Ijansou. Fanmi ou ka pa ansanm lè gen yon katastwòf, poutèt sa li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka gen yon ijans.
- Planifye kote fanmi ou ap reyini, andedan ak deyò katye imedyat ou.
- Ou dwe konnen sistèm avètisman ak plan katastwòf kominote ou, ansanm avèk wout pou deplasman yo.
- Chèche konnen si ofisyèl yo te deziyen nenpòt bilding piblik nan kominote ou kòm abri anti-atomik. Si yo pa t deziyen okenn, fè lis abri posib pa ou toupre lakay ou, espas travay ou, ak lekòl ou. Kote sa yo ta gen sousòl oswa zòn santral san fenèt nan etaj mitan nan bilding ki wo anpil ak nan metwo ak tinèl.
- Si w ap viv nan yon bilding ki gen apatman oswa nan yon bilding ki wo anpil, pale avèk manadjè a sou kote ki pi an sekirite nan bilding nan pou pran abri, ak sou fason pou satisfè bezwen moun ki nan bilding nan jouk lè pa gen pwoblèm pou sòti deyò.
- Pandan peryòd gwo menas yo ogmante rezèv ou pou katastwòf pou ka siviv pandan apeprè de (2) semèn.
Li trè nesesè pou pran abri pandan yon eksplozyon nikleyè. Gen de (2) kalite abri - abri pou eksplozyon ak abri pou konsekans nikleyè. Sa ki anba la a dekri de (2) kalite abri yo:
- Abri pou eksplozyon yo konstwi sitou pou ofri pwoteksyon kont presyon eksplozyon an, radyasyon inisyal, chalè ak dife. Men, menm yon abri pou eksplozyon pa kapab reziste kont yon frap dirèk nan yon eksplozyon nikleyè.
- Abri pou konsekans nikleyè pa bezwen konstwi sitou pou bay pwoteksyon kont konsekans nikleyè. Yo kapab nenpòt espas ki pwoteje, depi miray yo ak twati a epè ak ajiste ase pou abòde radyasyon ki degaje nan patikil konsekans nikleyè yo.
Pandan
Pandan yon Eksplozyon Nikleyè
Sa ki anba la yo se gid pou sa pou fè sizoka gen yon eksplozyon nikleyè.
- Koute enfòmasyon ofisyèl yo, epi swiv enstriksyon anplwaye repons pou ijans yo bay. Selon sa ou konnen sou menas la, yo ka mande ou pou pran abri, ale yon kote ki espesifik, oswa sòti nan zòn nan.
- Si yo bay avètisman pou yon atak, pran abri imedyatman ou kapab, anba tè si li posib, epi rete la jouk lè yo ba ou enstriksyon pou fè lòt bagay.
- Chèche jwenn bilding ki pi pre a, pito sa ki bati avèk brik oswa beton, epi ale andedan pou evite nenpòt materyèl radyo-aktif ki deyò a.
- Si ou kapab jwenn pi bon abri nan kèk minit, tankou yon bilding ki gen plizyè etaj, ale ladan imedyatman.
- Ale lwen anba tè a otank posib oswa nan mitan yon bilding ki wo. Objektif la se pou mete tout kantite miray ak tout kantite beton, brik ak sòl ki posib ant ou ak materyèl radyo-aktif ki deyò a.
- Rete kote ou ye a, menmsi ou separe avèk fanmi ou. Andedan an se pi bon kote pou tout moun ki nan zòn ki afekte a. Sa kapab sove lavi ou.
- Pandan tan avèk pi gwo nivo radyasyon an li pi bon pou rete andedan, pou pran abri lwen materyèl radyo-aktif ki deyò a.
- Nivo radyasyon yo danjere anpil apre yon eksplozyon nikleyè, men nivo redui rapidman.
- Espere rete andedan pandan omwen 24 èdtan sof otorite yo di ou pou fè lòt bagay.
- Lè deplasman an nan pi bon enterè ou, y ap ba ou enstriksyon pou fè sa. Y ap itilize tout metòd kominikasyon ki disponib pou bay nouvèl yo ak / oswa enstriksyon yo.
- Yo ka mande moun ki nan trajektwa materyèl radyo-aktif la - nan menm direksyon avèk van an - pou yo pran mezi pou pwoteje tèt yo.
Si ou bloke deyò epi ou pa kapab antre andedan imedyatman:
- Pa gade flach oswa boul dife - sa kapab fè ou avèg.
- Pran abri anba nenpòt sa ki ta ka ba ou pwoteksyon.
- Kouche plat atè, epi kouvri tèt ou. Si eksplozyon an fè sou yon distans, li kapab pran 30 segonn oswa plis pou vag eksplozyon an frape.
- Pran abri imedyatman ou kapab, menmsi ou sou yon distans anpil mil avèk kote ki te gen atak la - van an kapab pote ale sibstans radyo-aktif k ap re-tonbe yo sou yon distans anpil santèn mil. Sonje twa (3) faktè pwoteksyon yo: Distans, pwoteksyon ak tan.
- Si ou te deyò pandan oswa apre eksplozyon an, netwaye ou san pèdi tan, pou retire materyèl radyo-aktif ki te rete sou kò ou.
- Retire rad ou pou pa kite materyèl radyo-aktif la simaye. Si ou retire kouch rad deyò a ou kapab retire apeprè 90% materyèl radyo-aktif la.
- Si li posib, mete rad kontamine ou nan yon sache plastik epi fèmen oswa mare sache a. Mete sache a lwen moun ak bèt otank posib yon fason pou radyasyon li degaje a pa afekte lòt moun.
- Lè li posib, pran yon douch avèk anpil savon ak dlo pou ede retire kontaminasyon radyo-aktif la. Pa ni fwote ni grate po ou.
- Lave cheve ou avèk chanpou oswa avèk savon ak dlo. Pa itilize krèm nan cheve ou paske l ap tache materyèl radyo-aktif nan cheve ou, sa k ap anpeche li rense fasil.
- Mouche nen ou dousman, epi siye popyè ou ak sil ou avèk yon twal mouye ki pwòp. Siye zòrèy ou dousman.
- Si ou pa kapab benyen nan douch, itilize yon lenjèt oswa yon twal mouye pou siye po ou ki pa t kouvri avèk rad la.
Bilding kòm Pwoteksyon
Building as Shelter Text Version TXT 1Kb
Chif ki nan graf sa a reprezante yon 'faktè rediksyon dòz.' Yon faktè rediksyon dòz 10 vle di yon moun ki nan zòn nan ta pran 1/10yèm dòz yon moun ki deyò. Yon faktè rediksyon dòz 200 vle di yon moun ki nan zòn nan ta pran 1/200yèm dòz yon moun ki deyò.
Pou jwenn plis enfòmasyon, li Konsèy pou Planifikasyon pou Repons nan yon Eksplozyon Nikleyè PDFkomite entè-ajans federal ki anba kontwòl Biwo Egzekitif Prezidan an.
Apre
Apre yon Eksplozyon Nikleyè
To dekonpozisyon sibstans radyo-aktif k ap re-tonbe yo se menm to pou nenpòt gwo anjen nikleyè. Men, kantite sibstans nikleyè k ap re-tonbe yo p ap menm selon gwosè anjen an ak fason li pre avèk sòl la. Poutèt sa, li ta ka nesesè pou moun ki nan zòn ki gen nivo radyasyon ki pi wo yo pran abri pandan apeprè yon mwa.
Sibstans radyo-aktif pi lou k ap re-tonbe yo ta limite nan zòn nan oswa nan direksyon van an, epi 80 pousan sibstans radyo-aktif ta re-tonbe pandan premye 24 èdtan yo.
Moun ki nan pifò zòn ki ta afekte yo kapab jwenn pèmisyon pou sòti nan abri a apre kèk jou, epi si li nesesè, pou yo deplase pou ale nan zòn ki pa afekte yo.
Lè Ou Retounen Lakay Ou
Sonje bagay sa yo lè ou retounen lakay ou:
- Kontinye koute radyo ak televizyon pou jwenn nouvèl sou sa pou fè, kote pou ale ak kote pou pa ale.
- Rete lwen zòn ki domaje yo. Rete lwen zòn ki make “radiation hazard” (danje radyasyon) oswa “HAZMAT.” Sonje moun pa kapab ni wè ni pran sant ni detekte radyasyon avèk sans yo.
Lòt gid pou rekòmanse aktivite ou apre katastwòf.
Plis Enfòmasyon
Piblikasyon
Si ou bezwen plis enfòmasyon sou nenpòt nan sijè sa yo, resous ki anba la yo ka ede ou.
- Atak Nikleyè. Dokiman ki bay oryantasyon pou preparasyon pou yon menas nikleyè.
Sitwèb Asosye
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon eksplozyon nikleyè ak sou fason pou konnen resous ki disponib yo:
- Ajans Federal pou Jesyon Ijans
- Lakwa-Wouj Ameriken
- Sant pou Kontwòl ak Prevansyon Maladi - Ijans Radyasyon
- Sant pou Kontwòl ak Prevansyon Maladi - Evènman ki Lakòz Anpil Moun Mouri
- Ajans Pwoteksyon Anviwònman
Koute Ofisyèl lokal yo
Aprann kichòy sou plan pou ijans yo gouvènman eta ak gouvènman lokalkreye nan zòn ou. Nan nenpòt ijans, toujou koute enstwiksyon ofisyèl jesyon ijans lokal yo bay.


text:
Lè (tan)
Lè (tan) se yon peryòd nan tan. Senbòl moun itilize pou yon lè se "h".
Definisyon[edite | modifier le wikitexte]
Genyen 60 minit oswa 3 600 segonn nan yon lè. Anplis, genyen 24 lè nan yon jou sou latè a.
Etimoloji[edite | modifier le wikitexte]
Mo "lè" a soti nan lang fransèz la (franse: l'heure) ki soti nan yon mo laten ("hora") ki soti nan yon mo grèk (grc)ὥpa.
Istwa[edite | modifier le wikitexte]
Nan plizyè sivilizasyon ansyèn yo, yon lè se te yon douzyèm pati nan peryòd ant leve solèy la e kouche solèy la. Longè yon lè t ap chanje toulejou paske longè solèy rete nan syèl la varye avèk sezon yo, setadi solèy la rete nan syèl la pi lontan nan lete pase nan livè. Ejipsyen, Endyen, Chinwa, Japonè, Women, Grèk e [[Jwif] nan tan biblik la te itilize sistèm sa a. Jou a te komanse avèk leve solèy la - se te lè "zewo". Kidonk, "midi" se te fin sizyèm lè a, e kouche solèy la te pase toujou nan douzyèm lè a.
Nan sistèm mòdèn, jou komanse toujou a minui, kidonk moun konte lè ki pase yo apre minui. Premye jou prentan an, solèy la leve a sizè et kouche a sizè tou.


text:
Metewoloji Espasyal
Ankouraje lòt yo aji lè ou trase yon egzanp pou tèt ou, Angajman pou Prepare epi fè lòt yo konnen sa!
Tèm "metewoloji espasyal" vle di kondisyon varyab (ki ka chanje) nan solèy ak nan lespas ki kapab enfliyanse pèfòmans teknoloji nou itilize sou Latè.
Metewoloji espasyal ki ekstrèm kapab pètèt lakòz domaj nan enfrastrikti enpòtan – sitou rezo elektrik – sa ki montre kijan li enpòtan pou nou prepare.
Pou kapab pwoteje moun ak sistèm ki ta ka nan risk nan efè metewoloji espasyal, nou bezwen konprann kòz metewoloji espasyal.
Solèy la se sous prensipal metewoloji espasyal. Eklatman estrikti plasma ak chan mayetik toudenkou nan atmosfè solèy la ki rele ejeksyon mas kowonal (CME) ansanm avèk eklatman radyasyon, oswa eripsyon solè toudenkou, tout bagay sa yo lakòz metewoloji espasyal afekte isit la sou Latè. Metewoloji espasyal kapab pwodui chan mayetik k ap lakòz gwo-gwo kouran pase nan fil yo, deranje liy kouran yo, epi menm lakòz blakawout jeneral. Move metewoloji espasyal pwodui tou patikil enèji solè, ki kapab domaje satelit ki sèvi pou kominikasyon komèsyal, pozisyònman global, rasanblaj ransèyman, ak previzyon metewolojik.
Tanpèt jewo-mayetik ki pi fò nan rekò se Carrington Event out-septanm 1859, ki pote non astwonòm britanik Richard Carrington. Pandan evènman sa a, liy telegraf yo te boule nan fil kouran, teknisyen yo te pran chòk, epi papye telegram yo te pran dife; epi Northern Lights (patikil ki gen chaj elektrik nan solèy la ki antre nan atmosfè Latè) te vizib pi plis nan sid Kiba ak Awayi.
Te gen yon lòt evènman metewoloji espasyal nan dat 13 mas 1989; yon tanpèt jewo-mayetik puisan te lakòz yon gwo blakawout nan Kanada ki te kite sis (6) milyon moun san elektrisite pandan 9 èdtan. Dapre North American Electric Reliability Corporation (NERC), eripsyon an te deranje transmisyon kouran elektrik la nan estasyon pwodiksyon Hydro Québec, epi li te menm fonn kèk transfòmatè nan New Jersey. Men, NASA te fè konnen metewoloji espasyal ane 1989 la pa t pre avèk menm echèl la avèk evènman Carrington.
Previzyon Metewoloji Espasyal
Yo bay sèvis previzyon metewoloji espasyal Ozetazini sitou nan Sant Previzyon Metewolojik Espasyal NOAA (SWPC) ak nan U.S. Air Force's (USAF) Weather Agency (AFWA), ki travay nan tèt ansanm pou satisfè bezwen kominote itilizatè sivil ak militè. SWPC eksplwate plizyè kalite sous done, nan lespas ak sou tè, pou bay previzyon, siveyans, avètisman, alèt ak rezime pwodui metewoloji espasyal operasyonèl pou itilizatè sivil ak komèsyal.
Anvan gen Metewoloji Espasyal
Metewoloji espasyal kapab gen yon enpak tou teknoloji avanse ki gen yon konsekans dirèk sou lavi toulejou nou. Domèn prensipal enkyetid la ap pi souvan rezo enèji elektrik nasyon nou an. Teritwa nò yo pi fasil pou pran efè sa yo pase zòn sid ki lwen yo. Anjeneral, blakawout akòz metewoloji espasyal se evènman ki ra anpil, men prèv yo montre kapab gen gwo efè. Blakawout sa yo ka gen efè yo youn apre lòt, sa k ap lakòz:
- Pèt dlo ak sistèm distribisyon dlo
- Pèt manje ak medikaman ki ka gate
- Pèt chofaj/è-kondisyone ak sistèm ekleraj elektrik
- Pèt sistèm enfòmatik, sistèm telefòn, ak sistèm kominikasyon (tankou deranjman nan vòl konpayi avyon, rezo satelit ak sèvis GPS)
- Pèt sistèm transpò piblik
- Pèt sistèm distribisyon kabiran ak gazodik
- Pèt tout sistèm elektrik ki pa gen enèji pou sipò
Pou kòmanse prepare, ou ta dwe prepare yon twous rezèv pou ijans epi ou ta dwe fè yon plan kominikasyon pou fanmi ou. Men kèk lòt etap ou kapab fè:
- Plen resipyan plastik avèk dlo, epi mete yo nan frijidè ak frizè si gen espas. Kite apeprè yon pous espas andedan chak, paske dlo a ap vin pi plis lè li konjle. Dlo ki refwadi oswa konjle a ap ede kenbe manje a frèt pandan yon blakawout pou yon ti tan.
- Sonje ou kapab konsève pifò medikaman ki bezwen refrijerasyon nan yon frijidè ki fèmen pandan plizyè èdtan san pwoblèm. Si ou pa sèten, kontakte doktè ou oswa famasyen ou.
- Kite tank gaz vwati ou plen a omwen mwatye, paske estasyon gaz yo depannde kouran elektrik pou fonksyone ponp yo.
- Konnen kote levye deseraj manyèl ouvèti pòt garaj elektrik ou ye, ak fason pou opere li. Pòt garaj yo kapab lou, kidonk konnen ou ka bezwen èd pou leve li.
- Kenbe yon kle kay ou sou ou si ou itilize garaj la kòm premye mwayen pou antre lakay ou, sizoka pòt garaj la p ap louvri.
- Konsève batri siplemantè pou telefòn ou yon kote ki pwoteje, oswa achte yon chajè ki fonksyone avèk enèji solè oswa yon chajè ki gen manivèl. Chajè sa yo se bon zouti pou ijans pou kenbe òdinatè pòtatif ou ak lòt ti aparèy elektwonik travay sizoka gen yon blakawout. Si ou posede yon vwati, achte yon chajè telefòn pou vwati paske ou kapab chaje telefòn ou si pa gen kouran lakay ou.
- Si ou gen yon liy telefòn tradisyonèl (ki pa bann laj oswa VOIP), kenbe omwen yon reseptè ki pa san fil lakay ou paske l ap travay menmsi ou pa gen kouran.
- Prepare yon fèy kontak pou fanmi ou. Fèy kontak sa a ta dwe gen ladan omwen yon kontak deyò vilaj la ki ka pi pa kapab kontakte manm fanmi yo nan yon ijans.
- Fè kopi sipò done ak enfòmasyon dijital enpòtan yo, otomatikman si li posib, oswa omwen chak semèn.
Echèl Metewoloji Espasyal
Echèl Metewoloji Espasyal NOAA rapòte twa (3) kategori efè solèy. Echèl sa yo kominike metewoloji espasyal nan moman ak pou pidevan. Echèl metewoloji espasyal NOAA yo sanble avèk Echèl Saffir-Simpson pou Van Ouragan, pi yo asosye avèk evènman metewoloji espasyal avèk efè posib yo sou sistèm teknolojik yo. Jan sa endike nan tablo ki anba la a, echèl yo dekri twoub anviwònman pou twa (3) kalite evènman: Tanpèt Jewo-Mayetik (echèl G), Tanpèt Radyasyon Solè (echèl S), ak Blakawout Radyo (echèl R). Echèl yo nimewote nivo, ki sanble pou ouragan, tònad ak tranblemanntè ki transmèt gravite yo.
NÒT: Gwo majorite evènman nivo "5" yo p ap lakòz gwo domaj nan rezo elektrik la. Anmwayèn, Latè afekte nan tanpèt apeprè kat (4) fwa pandan sik solè 11 ane, kidonk anpil gwo tanpèt te afekte sipèfisi tè ki plante a depi Tanpèt Carrington avèk enpak ki mwen enpòtan.
Pou jwenn plis enfòmasyon ale sou Entènèt nan Echèl Metewoloji Espasyal NOAA.
Konnen Tèm yo
Siveyans itilize pou fè previzyon aktivite jewo-mayetik pou anpil tan.
Avètisman itilize pou ogmante nivo alèt piblik la selon yon previzyon ki endike pral gen yon evènman metewoloji espasyal.
Alèt yo endike obsèvasyon kondisyon yo, ki endike nan avètisman yo, depase yon limit yo te detèmine davans oswa yon evènman metewoloji espasyal deja kòmanse.
Alèt Metewoloji Espasyal
Ou kapab jwenn alèt sou metewoloji espasyal nan Sant Previzyon Metewoloji Espasyal/NOAA oswa enskri imèl ou pou resevwa alèt, avètisman, siveyans, previzyon, ak rezime nan imèl nan moman y ap bay yo.
- Swiv mezi pou konsève enèji pou itilize mwens kouran elektrik otank posib, sa ki kapab ede konpayi enèji yo evite enpoze blakawout nan wotasyon pandan peryòd lè rezo elektrik la an danje.
- Swiv enstriksyon yo bay nan Sistèm Alèt pou Ijans (EAS) avèk anpi prekosyon.
- Dekonekte aparèy elektrik yo si ofisyèl lokal yo ba ou enstriksyon pou fè sa.
- Pa itilize telefòn nan sof si li nesesè toutbon, pandan sitiyasyon ijans yo pou kenbe liy yo lib pou anplwaye ijans yo kapab amelyore repons yo.
Jete manje ki pa bon:
- Jete nenpòt manje ki te ekspoze nan yon tanperati 40° F (4° C) oswa pi gwo pandan 2 èdtan oswa plis oswa ki gen yon odè, koulè oswa teksti dwòl. Lè ou pa sèten, jete manje a!
- Pa janm goute manje oswa pa janm kwè nan aparans oswa odè a pou detèmine sekirite sanitè manje a. Kèk manje ka sanble ak santi bon, men yo te nan tanperati nòmal twò long, bakteri ki lakòz maladi moun pran nan manje kapab kòmanse devlope nan manje a byen vit. Kèk kalite bakteri pwodui toksin ki pa kapab detwi lè ou kwit manje a.
- Si manje ki nan frizè a pi frèt pase 40° F epi si li gen kristal glas sou li, ou kapab mete li nan frizè ankò.
- Si ou pa sèten manje frèt ase, pran tanperati li avèk yon tèmomèt manje.
Piblikasyon
Sitwèb Asosye
- Ajans Federal pou Jesyon Ijans
- Echèl Metewoloji Espasyal NOAA
- Sant Previzyon Metewoloji Espasyal/NOAA
Koute Ofisyèl lokal yo
Aprann kichòy sou plan pou ijans gouvènman eta a ak gouvènman lokal kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay.


text: 1Antan Jezi t'ap soti nan Tanp lan, yonn nan disip li yo di li konsa: — Mèt, ala bèl kalite wòch! Ala yon gwo batisman! 2Jezi reponn li: — Ou wè gwo batisman sa a: Yon lè, p'ap gen de wòch k'ap rete kanpe yonn sou lòt ladan li. Tou sa pral kraze nèt vide atè. 3Jezi te chita sou mòn Olivye, vizavi Tanp lan. Pyè, Jak ak Andre te poukont yo ak li. Yo poze li keksyon sa a: 4— Di nou kilè sa va rive non? Ki siy ki va fè nou konnen lè tout bagay sa a yo gen pou rive? 5Lè sa a Jezi pran di yo: — Atansyon pou pèsonn pa twonpe nou. 6Paske anpil moun ap vin sou non mwen, y'a di se yo menm ki Kris la. Y'a twonpe anpil moun. 7Lè n'a tande lagè ap fèt toupre nou, ansanm ak nouvèl lagè k'ap fèt byen lwen, nou pa bezwen pè. Fòk bagay sa yo rive. Men, se p'ap ankò lafen an sa. 8Yon pèp va goumen ak yon lòt pèp. Yon peyi va atake yon lòt peyi. Va gen tranblemanntè divès kote. Va gen anpil grangou. Tou sa, se va tankou tranche anvan akouchman. 9Men, nou menm, kenbe kò nou. Y'ap trennen nou devan tribinal, y'ap bat nou nan sinagòg yo, n'ap konparèt devan chèf gouvènman ak devan wa poutèt mwen, pou nou ka sèvi m temwen devan yo. 10Anvan sa, fòk yo anonse Bòn Nouvèl la bay tout nasyon yo. 11Lè y'a arete nou pou mennen nou nan tribinal, pa kase tèt nou pou nou chache konnen davans sa n'a pral di. Men, n'a di pawòl ki va vin nan bouch nou: paske lè sa a, se pa nou menm ki va pale, se Sentespri a ki va mete pawòl yo nan bouch nou. 12Frè va denonse frè pou fè touye li. Papa va denonse pitit, pitit va leve kont manman l ak papa l, l'a fè touye yo. 13Tout moun pral rayi nou poutèt mwen. Men, moun ki va kenbe fèm jouk sa kaba, se li ki va sove. 14Nou gen pou nou wè bagay nou pa ta renmen wè a, bagay k'ap bay gwo lapenn lan, chita kote l pat dwe ye. (Se pou tout moun k'ap li sa a chache konprann.) Lè sa a, tout moun ki nan peyi Jide va blije al nan mòn. 15Se pou moun ki sou teras kay yo pa desann, ni antre pran afè yo. 16Moun ki nan jaden p'ap bezwen tounen lakay yo pou pran rechanj yo. 17Lè sa a, se p'ap de lapenn pou fanm ansent ak nouris yo. 18Lapriyè Bondye pou bagay sa yo pa rive nan tan fredi. 19Paske jou sa a, n'a wè lafliksyon moun poko janm wè depi latè egzis. P'ap janm gen lòt lafliksyon tankou li konsa ankò. 20Si Mèt la pa te deside wete kèk jou sou jou sa yo, pesonn pa t'ap ka sove. Men li wete sou jou sa yo poutèt moun li chwazi mete apa pou li yo. 21Lè sa a, si yon moun di nou: Gade, men Kris la bò isit, osinon: Gade, men li lòt bò a, pa kwè li. 22Lè sa a, gen fo Kris ak fo pwofèt k'ap parèt. Y'a fè mèvèy ak mirak pou twonpe ata moun Bondye chwazi yo, si yo ta kapab. 23Veye kò nou. Mwen tou di nou tout bagay sa yo davans. 24Men nan tan sa a, apre jou lafliksyon sa yo, solèy la p'ap klere ankò, lalin lan p'ap bay limyè. 25Zetwal yo va sot tonbe nan syèl la, pouvwa yo ki nan syèl la va tranble. 26Lè sa a, y'a wè m, mwen menm, Moun Bondye voye nan lachè a, ap vini sou tèt nyaj yo, avèk anpil pouvwa nan mitan yon bann bèl bagay. 27M'a voye zanj mwen yo nan kat kwen latè a pou sanble tout moun Bondye te chwazi yo, depi yon bout tè a jouk nan lòt bout syèl la. 28Pran leson sou pye fig frans lan. Kou l konmanse boujonnen, kou l pouse fèy, nou konnen lete sou nou. 29Menm jan an tou, lè n'a wè bagay sa yo rive, nou mèt konnen Moun Bondye te voye nan lachè a toupre, li la nan papòt la. 30Sa m'ap di nou la a, se vre wi: gen moun k'ap viv kounyeya ki p'ap gentan mouri anvan tout bagay sa yo rive. 31Syèl la ak tout tè a va pase, men pawòl mwen yo p'ap janm pase. 32Pèsonn pa konnen ni ki jou ni ki lè bagay sa yo ap rive, pa menm zanj yo ki nan syèl la, pa menm Pitit la. Sèl Papa a konn sa. 33Kenbe kò nou. Pa kite dòmi pran nou. Paske nou pa konnen ki lè lè a va rive. 34Se tankou lè yon nonm pati l'al nan vwayaj. Li kite kay li nan men domestik yo pou yo okipe l pou li. Li bay chak moun travay pa yo pou yo fè. Li bay gadyen pòt la lòd pou l pa dòmi. 35Se poutèt sa, pa kite dòmi pran nou, paske nou pa konnen ki lè mèt kay la va vini. Se ka aswè, nan mitan lannwit, lè kòk chante, osinon nan maten. 36Si l rive yon lè nou pa t'ap tann li, piga li jwenn nou ap dòmi. 37Sa m di nou la a, mwen di l pou tout moun: Pa kite dòmi pran nou.


text:
Kat San Carlos dezè Konfwontasyon
JIYÈ-OUT 28th 4yèm, 2012
SoloSports ap ofri yon espesyal $1,500.00 pri pou semèn nan nan konpetisyon an ki gen ladan tout manje ak bwason (nou manje tankou lòt wa). Bwason gen ladan byè, diven, lespri, cocktèl ak mond nou an pi popilè brum Baja. Sèvi ak nan tout jwèt yo tankou surfbord, leve kanpe ankadreman navige, kayak, bisiklèt mòn ak plis ankò ki pral genyen. Chak envite jwenn nan yon gwo tant twal Deluxe mini kabin konplètman chaje ak kousinen, zòrye ak frèch lave sak kouchaj. Chak jou douch cho, entènèt, ak itilizasyon nan sal la jwèt, ak televizyon / DVD, tab pisin, flechèt, foosball ak bibliyotèk yo disponib tou. Ou kapab ajoute vòl soti nan San Diego nan kan pou $650.00 bay moun sa yo ki vle ajou a.
2011 San Carlos Cactus Cup Videyo
2012 Ekran Kat konfwontasyon dezè
Gallery not found. Pleasecheck your settings.


text:
Syans manje
Syans manje se yon disiplin ki ankli tout aspè manje teknik, de rekòt-la osinon abataj-la d manje a kwison-an ak konsomasyon-an d manje. Se yon syans agrikòl epi yo konsidere li distenk d domain-an d nitrisyon.
Kèk egzanp d aktivite-yo ki syantis manje fe ankli:
- Devlopman-an d pwodwi manje nèf
- Desen-an d pwosesis-yo pou fe manje sa yo
- Chwa-a d materyel pakète-yo
- Etid-yo d dire vi manje
- Evalyasyon sansoryèl d pwodwi-a avèk jiri ekspè ki gen trening-yo osinon konsomatè posib-yo
- Tès mikwobyolojik ak chimik
Syantis manje-yo nan inivèsite mèt etidye fenomèn ki pi fondamental-yo epi ki gen lyen-yo avèk pwodiksyon-an d pwodwi manje patikilye epi propriyete pwodwi-yo. Ozetazini, se typik pou moun etidye syans manje a inivèsite ki yo te bati sou tè ki leta te deziyen.
Syans manje se trè syans aplike entèdisiplinè. Li entegre konsèp sou anpil domain diferan, ankli mikwobyoloji, jeni chimik, byochimi, epi anpil lòt domain.
Kèk disiplin anba syans manje ankli:
- Sekirite manje osinon Mikwobyoloji manje - Kòz yo ak prevansyon-an sou maladi ki vini nan manje yo
- Prezèvasyon manje - Kòz yo ak prevansyon-an sou decheyans kalite
- Jeni manje - Pwosesis endistriyèl ki yo itilize pou fe manje
- Devlopman pwodwi - Envansyon-an d pwodwi manje nèf yo
- Analiz sensoryèl - Etid-la sou kouman sans konsomatè yo remake manje
- Chimi manje - Konpozisyon molekil-a d manje epi enplikasyon d molekil sa yo avèk reyaksyon chimik yo


text:
The U.S. Equal Employment Opportunity Commission
Kesyon Ak Repons Pou Ti Biznis Sou Responsablite
Mèt Travay-yo Lè Yon Sipevizè Komèt
Nwizans
Tit VII Lwa sou Dwa Sivik-la (Tit VII) defann nwizans kont yon
anplwaye poutèt ras-li, koulè-li, sèks-li,
relijyon-n oubyen peyi kote li moun. Lwa sou Diskriminasyon nan
Travay poutèt Laj-la (EDEA) defann nwizans kont anplwaye
ki gen 40an oubyen plis poutèt laj-yo, e Lwa Sou Ameriken
Andikape-yo (ADA) defann nwizans ki baze sou andikap. Tout
règleman anti-diskriminatwa ke EEOC fè aplike yo,
se règleman ki defann revanch poutèt yon moun ta
plenyen kont diskriminasyon oubyen li ta patisipe nan demach ki
fèt pou pote plent kont sa.
Nan mwa jen 1998, Tribinal Siprèm-nan te pase 2 gwo
desizyon ki eksplike ki lè lalwa kapab kenbe mèt
travay-yo kòm responsab nwizans ilegal ke sipevizè
komèt. Gid EEOC sou Responsablite Mèt travay nan
Nwizans Sipevizè komèt, se yon dokiman ki analize
desizyon sa-yo e ki ofri konsèy pratik sou devwa
mèt travay-yo genyen pou yo anpeche e korije nwizans, e
sou devwa anplwaye-yo genyen pou yo evite nwizans; pou
anplwaye-yo fè sa, yo ka sèvi ak metòd
travay-la ba yo pou pote plent.
-
Kilè nwizans vyole lwa federal-yo?
- Nwizans vyole lwa federal-yo si li fèt sou fòm diskriminasyon
ki baze sou ras, koulè, sèks (avèk ou san konpòtman
seksyèl), relijyon, orijin nasyonal (peyi viktim-nan), laj, andikap,
ou paske anplwaye-a pa dakò ak diskriminasyon nan travay osinon
li te patisipe nan yon ankèt oubyen yon demach pou pote plent dapre
règleman EEOC-yo. Lwa federal-yo pa defann ti plezantri senp, ti
kòmantè ki fèt san touche kò moun-nan, oubyen
ti zak izole ki pa twò serye. Fòk konpòtman-an repete
souvan ase oubyen fòk li grav ase pou l kreye yon anviwonnman ki
anpeche viktim-nan fè travay-li byen, oubyen fòk li debouche
sou yon "aksyon klè ki gen rapò ak travay-la", tankou anbochaj,
revokasyon, pwomosyon oubyen yon desizyon pou fè viktim-nan pèdi
sou grad-li.
-
Eske Gid-la aplikab sèlman pou nwizans seksyèl?
- Non, li aplikab pou nenpòt nwizans ilegal.
-
Ki lè yon mèt travay pote yon responsablite legal pou nwizans
yon sipèvizè komèt?
- Yon mèt travay toujou pote yon responsablite legal pou nwizans
yon sipèvizè komèt, si nwizans sa-a debouche sou
yon aksyon klè ki gen rapò ak travay-la. Si nwizans-la pa
debouche sou yon aksyon klè ki gen rapò ak travay-la, mèt
travay-la genyen yon responsablite, sòf si li rive pwouve ke: 1)
li te pran dispozisyon rezonab pou l te evite e korije rapidman nenpòt
kalte nwizans; epi 2) anplwaye ki viktim-nan pat pote plent bay direksyon
travay-la (alòske li te gen tout posiblite pou l fè sa),
oubyen li pat pran lòt prekosyon pou li pat viktim.
-
Ki moun lalwa konsidere kòm yon "sipèvizè" lè
yap detèmine responsablite yon mèt travay?
- Lalwa konsidere yon moun kòm yon "sipèvizè" si
moun sa-a genyen otorite pou l rekòmande aksyon klè ki gen
rapò ak travay-la e ki kapab gen konsekans sou anplwaye-yo, oubyen
si moun sa-a genyen otorite pou dirije aktivite anplwaye-yo ap mennen
chak jou nan travay-la.
-
Sa yon "aksyon klè ki gen rapò ak travay-la" ye?
- Yon "aksyon klè ki gen rapò ak travay-la" vle di yon gwo
chanjman nan wòl yon anplwaye nan travay-la. Pami egzanp-yo, genyen
anbochaj, pwomosyon, desizyon pou bese grad yon anplwaye, pou ba l fè
lòt travay san l pa vle, yon desizyon ki lakòz gwo chanjman
nan avantaj li jwenn, desizyon sou konpansasyon, epi desizyon bay tèl
anplwaye fè tèl travay.
-
Kijan nwizans kapab debouche sou yon aksyon klè ki gen rapò
ak travay-la?
- Sa kapab rive si yon sipèvizè revoke yon anplwaye-fi ki
anba direksyon-li (oubyen si li bese grad anplwaye sa-a), paske anplwaye
a refize avans seksyèl-li, oubyen si li bay anplwaye-fi sa-a pwomosyon
paske anplwaye a satisfè demann seksyèl-li.
-
Kisa mèt travay-yo ta dwe fè pou yo evite e korije nwizans?
- Mèt travay-yo ta dwe etabli yon politik ki defann nwizans epi
mete anplas yon metòd pou moun pote plent; an menm tan-an tou,
fòk yo fè tout anplwaye yo konnen politik sa-a la, epi fòk
yo swiv li. Nan pi fò ka-yo, ni politk sa-a, ni metòd-la
fèt pou vini sou fòm ekri.
- Ti biznis-yo kapab sèvi ak mwayen ki mwen fòmèl
pou yo wete sou do-yo responsablite yo genyen pou evite e korije nwizans.
Pa egzanp, si yon biznis piti ase pou pèmèt pwopriyetè-a
kenbe yon kontak regilye ak tout anplwaye, pwopriyetè sa-a kapab
pwofite lè li nan reyinyon ak ekip travay-la pou l di yo konsa
nwizans se yon bagay ki defann, anplwaye-yo fèt pou rapòte
tout konpòtman konsa san pèdi tan, epi yo kapab kontakte
"mèt travay-la menm" dirèk pou yo pote nenpòt ki
plent. Si mèt travay-la mennen ou fè mennen yon ankèt
rapid, total e san gade sou moun-pa, sou nenpòt ki plent li resevwa,
e si li pran aksyon apwopriye e rapid pou l korije sitiyasyon-an, li ranpli
responsablite li genyen pou li "pran dispozisyon efikas pou evite e korije
nwizans".
-
Kisa yon moun ta dwe jwenn nan yon politik kont nwizans?
- Tout politik kont nwizans yon mèt travay vle tabli, fòk
se yon politik ki pale klè pou di mèt travay-la pap tolere
nwizans ki baze sou ras, sèks, relijyon, orijin nasyonal, laj oubyen
andikap, oubyen nwizans ki baze sou opozisyon kont diskriminasyon osinon
sou patisipasyon yon moun nan demach pou pote plent. Politik sa-a fèt
pou presize tou ke mèt travay-la pap tolere revanch kont okenn
moun ki pote plent kont nwizans ou ki patisipe nan yon ankèt sou
sa.
-
Kisa yon demach pou pote plent dwe gen ladan kòm eleman enpòtan?
- Mèt travay-la ta dwe ankouraje anplwaye-yo pou yo rapòte
yon zak nwizans bay direksyon travay-la anvan zak sa-a vin grav oubyen
anvan li gaye nan tout travay-la.
- Mèt travay-la ta dwe nonmen omwens 2 moun pou resevwa plent,
e li ta dwe pran dispozisyon pou biwo moun sa-a yo nan yon pozisyon nan
travay-la kote tout moun ka antre fasil. Mèt travay-la genyen tou
pou l pase lòd bay tout sipèvizè-yo pou yo rapòte
tout plent kont nwizans bay otorite ki la pou sa.
- Mèt travay-la fèt pou bay anplwaye-yo garanti lap fè
tout sa k posib pou l pwoteje karaktè sekrè tout plent kont
nwizans.
-
Si yon metòd mande pou anplwaye-yo pote plent kont nwizans devan
sipèvizè dirèk -yo, èske se yon bon metòd?
- Non, paske li posib pou se sipèvizè-a menm kap komèt
zak nwizans-la, oubyen sipèvizè kapab nan gade sou moun-pa.
Li ta toujou bon pou mèt travay-la chwazi omwens yon otorite andeyò
gwoup moun ki sou tèt anplwaye ki swadizan viktim-nan, pou resevwa
plent, yon fason pou li ganranti ke plent-la pral jwenn yon trètman
san gade sou moun-pa.
-
Kijan yon mèt travay ta dwe mennen ankèt sou yon plent kont
nwizans?
- Yon mèt travay ta dwe mennen yon ankèt rapid, total e
gade sou moun-pa. Moun ki te swadizan komèt nwizans-la pa dwe gennyen
okenn kontwòl (dirèk ou endirèk) sou ankèt-la.
- Anketè-a ta dwe fè entèvyou avèk anplawye
ki pote plent kont nwizans-la, avèk swadizan moun ki komèt
zak-la, e ak lòt moun ki byen plase pou yo genyen enfòmasyon
sou zafè-a. Gid-la bay egzanp sou kesyon egzak ki apwopriye pou
anketè-a poze.
- Anvan mèt travay-la mete fen nan ankèt-la, li ta dwe pran
dispozisyon pou l garanti ke zak nwizans-la pap kontinye. Si li nesesè
pou separe 2 moun ki mele nan zafè-a, desizyon sa-a pa ta dwe reprezante
yon tèt-chaje pou anplwaye ki te pote plent kont nwizans-la. Tout
desizyon pou tranfere pleyan-an san li pa vle kapab reprezante yon revanch
ilegal. Pami lòt egzanp desizyon pwovizwa, genyen chanjman orè
pou evite kontak ant 2 moun-yo, oubyen desizyon pou mete moun ki swadizan
komèt nizans-la an disponiblite pandan li konitnye touche e pandan
moun ap tann rezilta ankèt-la.
-
Kijan yon mèt travay fèt pou l korije nwizans?
- Si yon mèt travay fin pa reyalize ke te genyen nwizans vre, li
ta dwe pran dispozisyon touswit pou l mete fen nan nwizans-la e jwenn
garanti ke sa pap rive ankò. Tout desizyon pou pini koupab-la fèt
pou koresponn avèk gravite zak-la. Se konsa tou, mèt travay-la
fèt pou l korije konsekans nwizans-la; pou l fè sa, pa egzanp,
li kapab re-bay tout tan-pou-konje moun te pran akòz nwizans-la
epi wete nan dosye pèsonèl anplwaye-a move nòt ki
te antre ladan akòz nwizans-la.
-
Eske gen lòt dispozisyon mèt travay-yo kapab pran pou yo
evite e korije nwizans?
- Yon mèt travay dwe korije tout nwizans, depi li parèt
klè ke nwizans sa-a pa resevwa yon bon akèy, kit genyen,
kit pa genyen plent kont sa. Pa egzanp, si genyen nan travay-la grafiti
avèk kalifikatif rasyal ou seksyèl, direksyon travay-la
pa fèt pou l rete tann yon plent anvan li efase grafiti sa-a.
- Yon mèt travay ta fèt pou gen garanti ke sipèvizè-yo
ak manadjè-yo konprann responsablite-yo dapre politik tarvay-la
swiv kont nwizans e dapre metòd li genyen pou moun pote plent kont
sa.
- Yon mèt travay fèt pou l mennen bon jan ankèt sou
aplikan pou dyòb sipèvizè, pou wè si yo pa
gen abitid komèt nwizans. Si repons-la se "wi", epi mèt
travay-la anplwaye yon moun konsa, li dwe pran dispozisyon pou l swiv
aksyon moun sa-a ap poze yon fason pou evite nwizans.
- Yon mèt travay dwe kenbe kèk dosye sou plent kont nwizans
epi konsilte dosye sa-yo lè li resevwa yon plent kont nwizans,
de kwa pou l ka wè si moun yo akize-yo pa genyen plizye plent kont
yo pou menm zak-la.
-
Eske yon anplwaye (fi ou gason) ki sibi nwizans anba men sipèvizè-li,
genyen pwòp responsablite pa-l?
- Wi. Anplwaye-a fèt pou l pran tout dispozisyon rezonab pou anpeche
nwizans-la fè l soufri. Nòmalman, pou anplwaye-a egzèse
responsablite sa-a, li sèvi ak metòd travay-la genyen pou
moun pote plent.
-
Eske lalwa konsidere yon mèt travay responsab pou nwizans yon sipèvizè
komèt, si anplwaye ki viktim-nan pat sèvi ak metòd
travay-la genyen pou moun pote plent?
- Non, sòf si nwizans-la debouche sou yon aksyon klè ki
gen rapò ak travay-la, ou si li te rezonab pou anplwaye-a pat pote
plent bay direksyon travay-la. Li rezonab pou yon anwlaye (gason kou fi)
pat pote plent si, pa egzanp, li te genyen yon lapèrèz lejitim
kont zak revanch. Se mèt travay-la ki genyen responsablite pou
l pwouve ke anplwaye-a te aji yon fason ki pa rezonab.
-
Si yon anplwaye (fi kou gason) pote plent kont nwizans bay direksyon travay-la,
èske li fèt pou tann travay-la fini mennen yon ankèt
anvan pou l pote yon akizasyon devan EEOC?
- Sa kapab fè sans pou yon anplwaye rete tann pou l wè si
direksyon-travay-la ap korije yon nwizans anvan li pote yon akizasyon.
Men sèlman, si direksyon travay-la pa aji rapidman pou l mennen
ankèt sou plent-la e pran dispozisyon pou l korije sitiyasyon-an,
lè sa-a, yon akizasyon devan EEOC se kapab yon aksyon apwopriye.
Tan pou yon moun pote yon plent devan EEOC se oubyen 180 jou oubyen 300
jou apre dènye jou swadizan nwizans-la te fèt-la, sa depann
nan ki Eta swadizan zak-la te rive-a. Yo pap pwolonje tan sa-a poutèt
ankèt patwon-an ap mennen sou zafè-a nan travay-la.
Yon moun kapab jwenn plis konseèy sou nwizans nan Gid sou Responsablite
Patwon-yo nan Nwizans Ilegal Sipèvizè komèt, Edisyon
1999; Rekòmandasyon sou Zafè Nwizans Seksyèl, 1980; Deklarasyon
sou Politik konsènan Afè Kourant nan Nwizans Seksyèl,
1990; Deklarasyon sou Politik konsènan Patipri seksyèl, 1990;
epi Gid konsènan aplikasyon desizyon nan ka Harris vs. Forklife Sys.,Inc,
1994. Yon moun ka jwenn tout dokiman sa-yo nan paj Entènèt EEOC-a
(www.eeoc.gov). Ou ka jwenn yo tou si ou rele Sant Distribisyon Piblikasyon
EEOC-a (800-669-3362, oubyen TTY 800-800-3302), oubyen si ou ekri Biwo Kominikasyon
ak Afè Lejislatif EEOC-a, nan adrès sa-a: Office of Communications
and Legislative Affairs, 131 M Street, NE, Washington, D.C. 20507.
EEOC HSQA/HC
This page was last modified on July 21, 2003.
Return to Index Page


text:
Ouragan
Ankouraje lòt yo aji lè ou trase yon egzanp pou tèt ou, Angajman pou Prepare epi fè lòt yo konnen sa!
Yon ouragan se yon kalite siklòn twopikal oswa tanpèt twopikal grav ki fòme nan Oseyan Atlantik, Lanmè Antiy yo, Gòlf Meksik, ak nan lès Oseyan Pasifik. Yon siklòn nòmal vini avèk oraj, epi nan EmisfÇ Nò a, yon sikilasyon van nan sans kontrè yon mont toupre sifas tè a.
Ka gen ouragan nan tout zòn lakòt Atlantik ak Gòlf Meksik la. Pati Sidwès Etazini ak Lakòt Pasifik la ka pran gwo lapli ak inondasyon tou chak ane nan ouragan ki devlope nan Meksik. Sezon ouragan Atlantik la dire ant mwa jen ak mwa novanm, avèk sezon anpil aktivite ant mitan mwa out ak fen oktòb. Sezon ouragan Lès Pasifik la kòmanse 15 me epi li fini 30 novanm.
Ouragan yo kapab lakòz anpil gwo domaj nan litoral yo, ak nan yon distans plizyè santèn mil nan zòn andedan. Ouragan an kapab vini avèk van ki depase yon vitès 155 mil pa èdtan menm jan ak tònad ak mikwo-rafal. Answit, ouragan yo kapab kreye onn tanpèt toutolon lakòz la, epi lakòz anpil domaj nan gwo lapli. Inondasyon ak debri k ap vole nan gwo van yo se souvan rezilta lanmò ak destwiksyon evènman metewolojik sa yo. Ouragan k ap vanse dousman k ap deplase nan rejyon montay ka sitou bay gwo lapli. Gwo-gwo lapli kapab deklanche glisman teren oswa eboulman teren. Kapab genyen inondasyon sanzatann akòz anpil lapli.
Ant ane 1970 ak 1999, plis moun te pèdi lavi yo nan inondasyon dlo lapli nan zòn andedan ki te asosye avèk siklòn twopikal pase nan nenpòt lòt danje tan ki asosye avèk tanpèt yo.
Anvan yon Ouragan
Pou prepare pou yon ouragan, ou ta dwe pran mezi sa yo:
- Pou kòmanse prepare, ou ta dwe prepare yon twous rezèv pou ijans epi ou ta dwe fè yon plan kominikasyon pou fanmi ou.
- Konnen antouraj ou.
- Aprann nivo elevasyon pwopriyete ou ak si teren an ekspoze nan inondasyon. Sa ap ede ou konnen kijan pwopriyete ou ap afekte lè yo prevwa onn tanpèt oswa inondasyon lamare.
- Idantifye miray pwoteksyon ak baraj ki nan zòn ou, epi detèmine si yo reprezante yon danje pou ou.
- Aprann wout deplasman kominote a pou ouragan, epitou aprann fason pou jwenn kote ki wo. Detèmine kote ou ta ka ale, ak fason ou ta rive la si ou te bezwen deplase.
- Fè plan pou pwoteje pwopriyete ou:
- Kouvri tout fenèt kay ou. Pèsyèn pèmanan anti-tanpèt bay pi bon pwoteksyon pou fenèt yo. Yon dezyèm posiblite se bouche fenèt yo avèk plawoud 5/8", koupe pou li ka antre ak pare pou enstale. Adeziv pa anpeche fenèt yo kraze.
- Enstale bretèl anti-siklòn oswa klanp adisyonèl pou tache do kay ou sere nan estrikti fondasyon an. Sa ap redui domaj sou do kay la.
- Asire pyebwa ak ti pyebwa ki toutotou kay ou byen debranche pou yo kapab reziste plis nan van an.
- Netwaye goutyè ak tiyo ekoulman dlo lapli ki lache ak bouche.
- Ranfòse pòt garaj ou yo; si van antre nan yon garaj li kapab lakòz domaj danjere k ap koute chè nan fondasyon kay la.
- Planifye pou rantre nan kay la tout mèb, dekorasyon, poubèl ak nenpòt lòt bagay ki deyò epi ki pa byen mare.
- Detèmine kijan ak ki kote pou pwoteje bato ou.
- Enstale yon frijidè pou ijans.
- Si ou nan yon bilding ki wo anpil, prepare pou ale nan abri sou oswa anba 10yèm etaj la.
- Anvizaje bati yon chanm pwoteksyon.
Ouragan yo vini avèk gwo lapli ki kapa lakòz gwo domaj inondasyon nan zòn lakòt yo ak nan zòn andedan yo. Tout moun nan risk, epi yo ta dwe anvizaje pran pwoteksyon asirans pou inondasyon. Asirans pou inondasyon se sèl fason pou pwoteje pwopriyete ou oswa biznis ou sou plan finansye kont domaj nan inondasyon. Pou jwenn plis enfòmasyon sou risk pou inondasyon ak sou fason pou pwoteje tèt ou ak biznis ou, ale sou Entènèt nan sitwèb Administrasyon Federal Asirans ak Rediksyon Risk (NFIP),www.floodsmart.gov oswa ree 1-800-427-2419. Pou jwenn plis enfòmasyon detaye sou fason ou kapab pwoteje pwopriyete ou.
Echèl Saffir-Simpson pou Van Ouragan
Echèl Saffir-Simpson pou Van Ouragan klase ouragan yo an senk (5) kategori ki baze sou vitès van regilye nan moman ki endike. Echèl Saffir-Simpson pou Van Ouragan bay enfòmasyon sou enpak van yo sèlman. Echèl la pa abòde posiblite pou lòt enpak ki asosye avèk oragran an, tankou onn tanpèt, inondasyon dlo lapli, ak tònad.
Ouragan ki rive nan Kategori 3 ak pi wo konsidere kòm gwo ouragan akòz posiblite yo genyen pou lakòz anpil moun mouri ak gwo domaj nan pwopriyete yo.
Tanpèt kategori 1 ak 2 toujou danjere, men ou dwe pran mezi pou prekosyon pou yo.
Pou jwenn plis enfòmasyon sou Echèl Saffir-Simpson pou Van Ouragan, ale sou Entènèt nan sitwèb Sant Nasyonal Previzyon Ouragan.
Pou jwenn enfòmasyon sou Echèl la jan li afekte Hawaii, ale sou Entènèt nan sitwèb Sant Nasyonal Previzyon Ouragan.
Onn Tanpèt
Pi gwo posiblite pou Pi gwo posiblite pou moun pèdi lavi yo akòz yon siklòn se nan onn tanpèt la!
Onn tanpèt la se senpleman dlo ki pouse sou lakòt la akòz fòs toubiyon van ki toutotou tanpèt la. Onn tanpèt sa a k ap vanse a melanje avèk lamare nòmal yo pou kreye lamare tanpèt ouragan an, ki kapab ogmante nivo mwayen dlo a nan wotè ki afekte wout, kay ak lòt enfrastrikti enpòtan. Answit, vag lanmè ki vini nan van yo dispoze youn sou lòt sou lamare tanpèt la. Monte sa a ki fèt nan nivo dlo a kapab lakòz gwo inondasyon nan zòn lakòt yo, sitou lè lamare tanpèt la vini anmenmtan avèk lamare wo nòmal yo. Paske anpil litoral Atlantik ak Gòlf Meksik ki peple anpil Ozetazini rete mwens pase 10 pye anwo nivo lanmè a, danje ki nan lamare tanpèt yo se yon gwo danje.
Onn tanpèt ki melanje avèk aksyon vag lanmè a kapab lakòz gwo domaj, plaj ak otowout lakòt la ki wonje yon fason grav. Avèk gwo tanpèt tankou Katrina, Camille ak Hugo, kominote lakòt yo te detwi nèt. Anpil bilding reziste kont van fò ouragan yo jouk lè fondasyon yo ki souke nan ewozyon vin febli ak tonbe.
Konnen Tèm yo
Abitye ou avèk Abitye ou avèk tèm sa yo pou ede ou idantifye yon danje ouragan:
Siklòn Twopikal: Yon siklòn ki gen nwayo cho, ki pa fwontal, ki mezire sou yon echèl sinoptik, ki fòme sou dlo twopikal oswa sou-twopikal, ki gen konveksyon pwofon òganize ak yon sikilasyon van nan sifas fèmen toutotou yon sant ki byen defini. Depi yon siklòn twopikal fòme, li antreteni avèk ekstraksyon enèji tèmik nan oseyan an nan tanperati ki wo ak ekspòtasyon chalè nan tanperati ba twoposfè wo a.
Depresyon Twopikal: Yon siklòn twopikal kote vitès maksimòm van regilye sifas (avèk mwayèn 1 minit Ozetazini) se 38 mph (33 ne) oswa mwens.
Tanpèt Twopikal: Yon siklòn twopikal kote vitès maksimòm van regilye sifas (avèk mwayèn 1 minit Ozetazini) se ant 39 mph (34 ne) ak 73 mph (63 ne).
Ouragan: Yon siklòn twopikal kote vitès maksimòm van regilye sifas (avèk mwayèn 1 minit Ozetazini) se 74 mph (64 ne) oswa plis.
Onn Tanpèt: Yon monte anòmal nivo lanmè a ki vini avèk yon ouragan oswa lòt gwo tanpèt, epi wotè li se diferans ant nivo sifas lanmè yo obsève ak nivo ki te ka genyen si pa t gen siklòn nan. Anjeneral, pou estime onn tanpèt la, ou fè soustraksyon lamare nòmal oswa lamare wo nan lamare tanpèt ki obsève a. Onn tanpèt la kapab rive nan wotè ki depase 20 pye, epi li kapab deplwaye sou yon distans anpil santèn mil nan litoral la.
Lamare Tanpèt: Vrè nivo dlo lanmè a akòz lamare astwonomik ki melanje avèk onn tanpèt la.
Avètisman pou Ouragan: Yon anons ki endike yo prevwa kondisyon ouragan (van regilye ki gen yon vitès 74 mph oswa plis) yon kote nan zòn ki espesifye a. Paske aktivite preparasyon pou ouragan an vin difiil depi van yo vin gen fòs tanpèt twopikal, yo pibliye avètisman pou ouragan an 36 èdtan anvan kòmansman ki prevwa pou van k ap gen fòs tanpèt twopikal.
Siveyans pou Ouragan: Yon anons ki endike yo li posib pou gen kondisyon ouragan (van regilye ki gen yon vitès 74 mph oswa plis) nan zòn ki espesifye a. Paske aktivite preparasyon pou ouragan an vin difiil depi van yo vin gen fòs tanpèt twopikal, yo pibliye siveyans pou ouragan nan 48 èdtan anvan kòmansman ki prevwa pou van k ap gen fòs tanpèt twopikal.
Avètisman pou Tanpèt Twopikal: Yon anons ki endike yo prevwa kondisyon tanpèt twopikal (van regilye k ap gen yon vitès 39 a 73 mph) yon kote nan zòn ki espesifye a nan 36 èdtan.
Siveyans pou Tanpèt Twopikal: Yon anons ki endike li posib pou gen kondisyon tanpèt twopikal (van regilye k ap gen yon vitès 39 a 73 mph) nan zòn ki espesifye a nan 48 èdtan.
Siveyans ak Avètisman pou Tan Kout: Siveyans/avètisman sa yo bay enfòmasyon detaye sou menas ouragan espesifik, tankou inondasyon sanzatann ak tònad.
Pandan yon Ouragan
Si ka gen yon ouragan nan zòn ou, ou ta dwe:
- Koute radyo oswa gade televizyon pou jwenn enfòmasyon.
- Pwoteje kay ou, fèmen pèsyèn anti-tanpèt yo, epi pwoteje objè ki deyò yo, oswa mete yo andedan.
- Fèmen sèvis piblik yo si ou jwenn enstriksyon pou fè sa. Sinon, mete tèmosta frijidè a nan pozisyon ki pi frèt la epi kite pòt yo fèmen.
- Fèmen tank gaz pwopàn yo
- Pa itilize telefòn nan, sof pou ijans grav.
- Tache bato ou si gen bon tan.
- Asire yonpwoteje manje yo pandan ak apre ijans lan.
- Chèche konnen kijan pou pou pwoteje manje yo pandan ak apre ijans lan.
Ou ta dwe deplase lè gen kondisyon sa yo:
Si otorite lokal yo mande ou pou fè sa. Asire ou swiv enstriksyon otorite yo.
Li plis enfòmasyon sou fason pou deplase tèt ou ak fanmi ou. Si ou pa kapab deplase, ale nan chanm ou ki gen pwoteksyon kont van an. Si ou pa gen youn, swiv gid sa yo:
- Si w ap viv nan yon kay-sou-woulèt oswa nan yon lojman pwovizwa – abri sa yo danjere sitou pandan ouragan kèlkeswa jan yo byen fiske avèk sòl la.
- Si w ap viv nan yojn bilding ki wo anpil – van ouragan yo pi fò nan elevasyon ki pi wo yo.
- Si w ap viv sou lakòt la, nan yon plèn ki ekspoze nan inondasyon, toupre yon rivyè, oswa sou yon wout navigab nan zòn andedan.
- Rete andedan lakay ou pandan ouragan an, epitou rete lwen fenèt ak pòt an vit yo.
- Fèmen tout pòt andedan yo – pwoteje ak ranfòse pòt deyò yo.
- Kite rido ak fasad yo fèmen. Pa twonpe ou si gen yon kalm; se kapab zye tanpèt la – van an ap soufle ankò.
- Pran abri nan yon ti chanm andedan, plaka oswa koulwa ki nan etaj ki ba a.
- Kouche sou planche a anba yon tab oswa anba yon lòt objè solid.
- Pa montre nan asansè.
Apre yon Ouragan
- Si ou bezwne plis Si yon Kontinye koute yon Radyo Metewolojik NOAA oswa nouvèl lokal pou konnen dènye enfòmasyon yo.
- Rete vijilan pou lapli k ap tonbe pi lontan ak inondasyon k ap genyen menm apre ouragan oswa tanpèt twopikal la sispann.
- Si ou vin separe avèk fanmi ou, itilize plan kominikasyon fanmi ou, oswa kontakte FEMA oswa Lakwa-Wouj Ameriken.
- Lakwa-Wouj Ameriken genyen tou yon baz done pou ede jwenn fanmi yo. Kontakte biwo Lakwa-Wouj Ameriken zòn kote ou rete a pou jwenn enfòmasyon yo. Pa kontakte biwo ki nan zòn ki gen katastwòf la.
- Si ou te deplase, retounen lakay ou sèlman lè ofisyèl yo di ou ka fè sa.
- Si ou pa kapab retounen lakay ou, epi si ou gen bezwen imedyat pou lojman. Voye tèks SHELTER + Kòd postal ou nan 43362 (4FEMA) pou jwenn abri ki pi pre nan zòn ou (egzanp: shelter 12345).
- Pou moun ki gen bezwen lojman pou anpil tan, FEMA ofri plizyè kalite asistans, tankou sèvis ak sibvansyon pou ede moun repare kay yo, epi pou jwenn lojman ranplasman. Aplike pou asistans oswa chèche enfòmasyon sou resous lokasyon lojman
- Kondi sèlman si li nesesè, epi evite wout ki inonde ak pon ki kraze anba dlo. Pa rete nan lari. Si ou dwe sòti, siveye objè ki tonbe yo; fil elektrik ki nan dlo; epi pyebwa, pon, ak twotwa ki pa solid yo.
- Rete lwen liy kouran ki lache oswa ki pandye, epi rapòte yo imedyatman ba konpayi kouran elektrik la.
- Mache avèk anpil prekosyon deyò kay ou, epi tcheke pou wè si gen liy kouran ki lache, fuit gaz ak domaj nan fondasyon kay la anvan ou antre.
- Rete deyò nenpòt bilding si ou pran sant gaz, si ou wè dlo inondasyon ki rete toutotou bilding nan, oswa si dife te domaje kay ou, epitou si otorite yo poko deklare ou ka antre.
- Enspekte kay ou pou wè si gen domaj. Fè foto domaj yo, bilding nan ak tout sa ki ladan, pou reklamasyon nan asirans. Si ou pa sèten pou sekirite ou, fè yon enspektè bilding kalifye oswa yon enjenyè konstwiksyon enspekte kay ou anvan ou antre.
- Itilize flach ki fonksyone avèk pil nan fènwa. PA itilize bouji. Nòt: Ou ta dwe limen flach la deyò anvan ou antre - pil la ka fè yon etensèl ki ka limen fuit gaz, si genyen.
- Siveye bèt kay yo deprè, epi kenbe yo anba kontwòl dirèk ou. Siveye bèt sovaj, sitou koulèv venime yo. Itilize yon bout bwa pou pouse debri yo.
- Pa bwè oswa pa prepare manje avèk dlo tiyo jouk lè ou sèten dlo pa pa kontamine.
- Tcheke manje ki nan frijidè a pou wè si yo gate. Si ou pa sèten, jete manje yo.
- Mete rad pwoteksyon, epi pran anpil prekosyon lè w ap netwaye pou pa pran chòk.
- Itilize telefòn nan sèlman si w ap rele pou ijans.
- PA JANM itilize yon dèlko andedan kay, garaj, depo, oswa zòn sanblab, menm lè w ap itilize vantilatè oswa menm lè pòt ak fenèt yo louvri pou ayerasyon. Nivo danjere gaz kabonik kapab akimile byen vit nan zòn sa yo, epi sa kapab kontinye pandan plizyè èdtan, menm apre lè dèlko a etenn.
Si ou bezwen plis Zanmi, vwazen ak kamarad ou yo gen plis chans pou prepare pou plizyè kalite danje tan ki afekte nasyon an souvan lè yo wè moun ki nan zòn yo ap prepare, kidonk ankouraje yo pou yo aji lè ou trase yon egzanp pou tèt ou. Premye eta ou kapab fè se Fè Pwomès pou Prepare. Resous w ap resevwa yo lè ou fè sa ap ba ou zouti pou fè fanmi ak kominote ou pi pwoteje, pi detèmine, epi pi byen prepare.
Epitou, gadjè a pèmèt ou divilge tèks ak imaj ou yo dirèkteman ba moun ki vini nan sitwèb ou. Lyen yo ap mennen itilizatè yo nan tèks ak imaj pou ede yo aprann kichòy sou risk, konnen kijan pou yo fè aksyon, epi wè kisa lòt yo ap fè pou vin yon fòs lanati. Oumenm oswa ekip sitwèb ou senpleman bezwen pran kòd kout nou an, mate li nan sitwèb ou, epi ou fini.
Piblikasyon
PIBLIKASYON FEMA
Si ou bezwen plis enfòmasyon sou nenpòt nan sijè sa yo, resous ki anba la yo ka ede ou.
- Kont Van an: Pwoteksyon Kay ou kont Domaj Ouragan ak Van. FEMA-247. Yon gid pou preparasyon pou ouragan.
- Preparasyon Kominote a pou Ouragan. IS-324. Fòmasyon ki baze nan CD-ROM oswa nan Sitwèb pou manadjè ijans federal, eta ak lokal.
- Fason Gid yo Pwoteje Pwopriyete oswa Biznis ou kont Gwo Van yo.
- Fason pou Siviv Apre yon Ouragan. Yon gid Komisyon Sekirite Pwodui Konsomasyon.
LÒT PIBLIKASYON
- Lè w ap Retounen Lakay ou apre yon Ouragan oswa yon Inondasyon. Lakwa-Wouj Ameriken.
- Reparasyon Kay Ou ki Inonde. Lakwa-Wouj Ameriken.
SITWÈB KI ASOSYE
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon ouragan ak sou fason pou konnen resous ki disponib yo:
- Ajans Federal pou Jesyon Ijans
- Sant Siklòn NOAA
- Lakwa-Wouj Ameriken
- Ajans Pwoteksyon Anviwònman Etazini
- Depatman Sante ak Sèvis Sosyal Etazini, Sant pou Kontwòl Maladi
- Komisyon Sekirite Pwodui Konsomasyon
FÒMASYON KI REKÒMANDE
FEMA's Emergency Management Institute (EMI) devlope yon pwogram fòmasyon pou ankouraje kominote a prepare pou ouragan. Kou sa a ki baze nan òdinatè a bay enfòmasyon debaz sou fason pou bay repons pou siklòn ak ouragan yo. Ale sou Entènèt nan sitwèb EMI epi chwazi 'take this course' (pran kou sa a) nan kolòn anlè adwat pou pran kou konvèsasyonèl ki baze nan sitwèb la.
KOUTE OFISYÈL LOKAL YO
Aprann kichòy sou plan pou ijans yo gouvènman eta ak gouvènman lokalkreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay.


text:
Distans
Modèl:Administrasyon « eboch »
Distans se yon mwayen pou dekri ak nonm oubyen chif konbyen lwen yon bagay ye de yon lòt bagay. Se mezi espas ki separe de bagay. Nan fizik ou nan diskisyon, distans ka dekri yon longè fizik, yon peryod tan oubyen ankò yon estimasyon baze sou lòt kritè. (ekzanp: Nan de kwen lari yo.).
Nan vanse tout ka, distans se yon mezi simetrik. Distans ant pwen A epi pwen B se egal ak distans ant pwen B epi pwen A.
Egzanp[edite | modifier le wikitexte]
- Jan ap mache vè lwès ak vitès 1 mèt pa segond. Si l ap mache pandan 60 segond (yon minit), l ap mache 60 mèt.
- Ron sa'a sè yon lign koub ki genyen yon sant. Tout pwen ki sou lign ron sa'a yo tout
genyen mènm distans de sant ron sa'a.
Deplasman[edite | modifier le wikitexte]
Deplasman se yon lòt bagay li resenble distans mè ki diferan. Distans se yon mezi skalè. Li gengen selman yon magnitud, li pa genyen yon direksyon. W pa ka jwenn distans negativ. Deplasman, se yon mezi vektoryel. Li genyen yon magnitud e yon direksyon. Deplasman, se mezu distans w fet ant pwen depa e pwen final sou yon lign dwett.
Egzanp:
- Yon pòm e yon zoranj yo atè. Pòm sa'a li yé 5 mèt de zoranj sa'a. Distans ant deu fruy yo, li yé 5 mèt. W kanpe touprè pòm e m'ap mande w pou pran zoranj ki la àba e pote li touprè pòm sa'a. W komanse mache touprè zoranj, w pran'n zoranj sa'a nan min w e pote li touprè pòm sa'a. Distans w fèt, se 2 x 5 mèt = 10 mèt, mè deplasman w fèt se zero. w te kite pòm e w toune sou pòm sa'a.
Prensipal inite distans[edite | modifier le wikitexte]
Distans se yon mezi ki pwimodial nan Systèm Internasyonal inite (SI).
Mèt se prensipal inite nou itilize pou mezire distans ak deplasman. Limyè, ond epi patikil yo rele foton, ap voyage ak vitès sa : 299792458 mèt pa segond nan lespas. Definisyon ofisyèl mèt se distans limyé ap pakouri nan lespas nan 1/299792458 segond.
Lòt inite ki trè itilize nan SI, se:
Kilomèt (km) ki meziwe 1000 mèt. Distans ki sepawe deu vil li ka mezuwe en kilomèt.
milimèt (mm) ki meziwe 0.001 mèt. W ka meziwe otè piès kob nan milimèt.
Micromèt (µm) (.000001 mèt). Doktè ka meziwe longè bakteri nan micromèt.
Nanomèt (nm) .000000001 mèt. Fizisyen ka meziwe longè atom nan nanomèt.
Inite ki pa nan SI[edite | modifier le wikitexte]
Nan lavi tou lè jou, w ka ajoute inite sa yo ki pa utilize nan SI :
Santimèt (cm) ki meziwe 0.01 mèt. W ka meziwe grandè yon liv nan santimèt.
Desimèt (dm) ki meziwe 0.1 mèt.
dekamèt (dam) ki meziwe 10 mèt.
Ektomèt (hm) ki meziwe 100 mèt. Kous sprint ki ka kouri nan olimpik (100m) se yon ektomèt yo kouri.
Astwonom, pou evalye distans ant etwal, yo itilize inite ane-limyè (AL) ki vle di distans la limyè ap parkouri nan yon ane. Ekivalans:


text:
Otorite Lojman Vil Nouyòk la (NYCHA) ofri lojman ki konvenab e ki pa chè nan yon bon anvironman pou rezidan ki gen revni mwayen ou piti nan tou senk minisipalite yo. Anplisde lojman, NYCHA ofri opòtinite pou rezidan yo pou patisipe nan yon bann pwogram tankou pwogram kominotè, edikasyon, epi rekreyasyon, tankou tou fomasyon pou travay.
Enfòmasyon nan Sit NYCHA a
Sit NYCHA: Sit NYCHA divize an twa kolòn. Kolòn goch la bay aksè ak seksyon prinsipal nou yo. Kolòn mitan an ofri dènye nouvel sou NYCHA ak enfòmasyon sou plan Projè Kapital nou an. Twazyèm kolòn nan divize ande seksyon sa yo : Teks kap defile sou ékran ki relyé w ak nouvo pwogram yo, aktivite yo epi nouvel yo. Seksyon Resous yo ki gen enfòmasyon sou finans, popriyete NYCHA yo, epi yo bay aksè a lis Sant Kominotè yo ak Sant Moun aje yo ; yon seksyon ki bay aksè nan zòn nan menm kategori a ; epi Magazen NYCHA nou, kote ou ka achte ekipman ki gen simbòl NYCHA sou li.
Konsènan NYCHA : Chèche konnen kiyès nou ye. Li yon mesaj Prezidan NYCHA ; chèche fè enpòtan konsènan NYCHA nan enfòmasyon nou. Gade plan ekonomik ak plan finansyè nou yo. Tyeke opòtinite pou travay nan NYCHA ; epi gadankò istwa 70an Lojman Piblik la.
Aplike pou Lojman Piblik : Enfòmasyon sou pwosede pou aplike pou Lojman Piblik:
kalifikasyon ki rekòmande, limit nan revni, lis adrès ak nimewo telefòn Biwo Minisipalite yo.
Devlopman Lojman NYCHA yo: NYCHA gen 344 devlopman nan tout Site Nouyòk. Nan seksyon sa nou mete ansanm yon plande wout kote ouka chèche zòn epi enfòmasyon sou yon devlopman lèw tape adrès bilding nan oubyen non devlopman an. Wap jwenn yon wout pou zòn nan, enfòmasyon konsènan devlopman yo tankou tou sèvis nan Site a ak Kominotè tankou lekòl, Polis ak Pompye, libreri, etc.
Asistans Seksyon 8 : Aplikan, lokatè, pwopriyetè ap jwenn enfòmasyon sou Seksyon 8- Pwogram Bon pou Chwa Lojman an.
Kwen Rezidan yo: Seksyon an bay enfòmasyon kap interese rezidan nou yo. Nou metajou kontinyèlman ampil aktivite, nouvel, evèman, pwogram ak resous yo kila pou rezidan yo nan NYCHA.
Pwogram ak Sèvis Kominotè: Sant Kominotè ak Sant Moun aje NYCHA yo sèvi kòm yon santdatraksyon pou ampil pwogram rekreyasyon, kiltirèl, epi edikasyonèl yo. Nou bay enfòmasyon sou ampil nan pwogram nou yo k soupye; sèvis sosyal epi sèvis pou moun aje yo; epi sèvis pou bay rezidan travay.
Fè Biznis ak NYCHA: Nou met lis opòtinite dacha epi nou bay yon lis magazen disponib ki pou lwe yo. Atravè Depatman Opòtonite Egal nou – Biwo Biznis Opòtinite, NYCHA pran angajman pou bay Pwopriyetè Biznis ki gen mwens opòtinite, Biznis ki gen Proprieyetè Fi, epi Ti Biznis kap fè risk (MWSBEs), mwayen egal pou patisipe nan prosesis dacha NYCHA a
Nouvèl, Evénman ak Piblikasyon: Ou ka wè Kalandriye Evénman epi Près Pale nou yo de2002 akounye a. Ou ka wè epi kopye ampil nan piblikasyon NYCHA nou yo: Rapò Konpayi (2003-2005); Jounal NYCHA an Anglè epi an Espayòl – ak kopi de2001 akounye a; Ti Liv Rezidan nou yo, “A Home to be Proud Of” ki tradwi an Espayòl, an Fransè, an Rus, an Chinwa epi an Kreyòl Ayisyen; “The Communicator” ki se yon enfòmasyon alekri pou lokatè Seksyon 8 yo; “The Ledger,” yon enfòmasyon alekri pou pwopriyetè Seksyon 8 yo epi dènye piblikasyon “Bulletin” amplwaye a.
FAQs: Gen lis Keksyon ki toujou poze yo ak repons yo. Sa yo se keksyon aplikan, rezidan, lokatè Seksyon 8, epi pwopriyetè Seksyon 8 yo te toujou poze.
Kontakte NYCHA: Nou bay yon lis nimewo telefòn ki souvan itilize tankou tou opòtinite pou voye imel bay Prezidan NYCHA nou an.
Kounyea nou gen dokiman sa yo epi piblikasyon sa yo an
Kreyòl Ayisyen:


text:
Estaf Lekòl Kominote Matènwa
Abner Sauveur
Mwen dirije 2 lekòl deja. Kounye a m ap dirije yon lekòl nan Matènwa ki rele ” Lekòl Kominote Matènwa Pou Devlòpman.
Roseline Obel
Pwofesè
Kounye a mwen se yon anseyan, m ap travay nan Lekòl Kominote Matènwa Pou Devlòpman depi 2 ane. Mwen fè pati yon gwoup fanm yo rele” Fanm Kouraj” k ap travay pou konbat vyolans fanm ak timoun ap sipòte an Ayiti.
Millienne Angervil
Pwofesè
M ap travay nan Lekòl Kominote Matènwa depi nan ane 1998. Objektif mwen kòm yon edikatè, se ede elèv mwen yo gen kapasite pou konbat ak elimine chomay, vyolans sou timoun ak granmoun ap sibi nan sosyete a.
Afelene Rosemond
Pwofesè
Mwen gen 6 ane depi m ap travay nan LKMPD ak timoun. Mwen nan yon gwoup ki rele “Fanm Kouraj” k ap travay sou dwa fanm, sitou nan domèn restavèk, nou vrèman trè sansib sou sa a.
Benaja Antoine
Pwofesè
Bi mwen kòm yon pwofesè se rive ede elèv mwen yo jwenn yon pi bon ledikasyon ki pratik, sa vle di ki marye ak reyalite lavi timoun yo e ki kapab ede yo vin yon vrè lidè nan kominote y ap viv la.
Enel Angervil
Pwofesè
Filozofi m se chanje sistèm edikasyon tradisyonèl la nan yon edikasyon pratik ki mare avèk lavi moun, konbat kont vyolans nan lavi tout moun. Rèv mwen se bay patisipasyon m nan tout sans pou chanje peyi d Ayiti nan nivo edikasyon entelektyèl ak espirityèl.
Robert Cajuste
Pwofesè
Mwen vle kolabore ak nenpòt moun, asosyasyon, Òganizasyon ki vle ede Granmoun li ak ekri. Mwen vle patisipe nan tout bagay ki ka pèmèt moun devlope
Vana Edmond
Pwofesè
Tande Vana chante: